Lankide eztabaida:Xaxi - Wikipedia, entziklopedia askea.\nOngi etorri, Xaxi, euskarazko Wikipediara!\n1 artikulu hutsak\n2 gerrate zibila\n4 Iradokizun bat\nartikulu hutsak[aldatu iturburu kodea]\nEgin dituzun artikulu guztiak hutsik daude. Behintzat idatzi bizpairu lerro pertsonai bakoitzeko. Artikulu hutsak ezabatuak izaten dira-eta. Kabri, (erantzunak hemen) 13:10, 27 Abendua 2005 (UTC)\ngerrate zibila[aldatu iturburu kodea]\norduan artikulu berri bat sortu beharko duzu testu horrekin. kategoriatan ezin dira testuak sartu. Kabri, (erantzunak hemen) 23:27, 2 Urtarrila 2006 (UTC)\nDagoeneko sortu dut, Gerrate Zibila Euskal Herrian. Kabri, (erantzunak hemen) 23:31, 2 Urtarrila 2006 (UTC)\nIzen guztiak gerratez jarrita daude, orain ez gara hasiko denak aldatzen ezta? Denak berdin egotekotan gerrate behar du. Hiztegian azaltzen da gerrate ez dut nik asmatu. Kabri, (erantzunak hemen) 23:35, 2 Urtarrila 2006 (UTC)\nBarkatu, baina irudiak Wikipediaren data-basean egon behar dute. Ezin dira kanpoko irudirik erantsi. Eta beti ere, copyright gabekoak izan behar dira. Kabri, (erantzunak hemen) 23:37, 2 Urtarrila 2006 (UTC)\nTestu hori atera duzun lekua liburu bat bada, ezin da Wikipedian ezarri egilearen baimena erakusten ez duzun bitartean. Irakur itzazu Wikipedia:Egilearen_eskubideak. Kabri, (erantzunak hemen) 23:47, 2 Urtarrila 2006 (UTC)\nEz dut testua kopiatu. Bibliografia gisa soilik zitatu dut liburua. Hor agertzen dena historia da, irekia beraz. Irudia bai jaitsi dut orri batetik, baina irudia kartel ofizial bat, beraz irekia da.\nIradokizun bat[aldatu iturburu kodea]\nKaixo, ikusten dut aurrebista botoia ez duzula erabiltzen. Artikuluaren aldaketa gorde baino lehen, nola geratuko den ikusteko, aurrebista botoia erebili dezakezu hai beste editaketarik ez egiteko. Orria gorde botoiaren alboan dagoen botoiari sakatuz (aurrebista erakutsi), nola geratuko den ikusi dezakezu. Kabri, (erantzunak hemen) 00:18, 3 Urtarrila 2006 (UTC) MerÇi\nIrudi:Euzkadi.jpg[aldatu iturburu kodea]\nArrastion Morate. Eskerrik asko euskarazko wikipedian irudiak igotzeagatik baina oraindik gehiago eskertuko genizuke Euzkadi.jpg irudiaren deskribapen orria beteko bazenu: nork egina, noiz, zergatik... ahal den guztia. Eskerrik asko berriz ere. —Barrie • (postontzia) 13:36, 1 Urria 2006 (UTC)\nOrriaren azken aldaketa: 25 azaroa 2017, 06:07.


Aspaldian... - Gasteiz - Alea.eus\nItziar Azpeitia 2017-10-26 14:32\nGEU aldizkariaren zero alea. / Alea\n"Urte askotan, aldizkari hura izan zen Gasteizko 'besteekin' elkartzen ninduen zilbor-hestea".\nOtxeintaisietean izan zen. (Mintzalagunak adar joka entzuten ditut: laurogeita zazpian, barkatu). Han etorri da Gipuzkoako neska, nora eta Gasteizera: amama "yaya" eta neba txikia "tato" ziren tokira. Ezin inguru arrotzagorik topatu. "Hori Castilla da", esaten zuten nire jaioterrian; eta sentitu, horrela sentitu izan nuen hasiera hartan.\nHorretan nengoela, halako amandreren batek jarri zidan, bada, aldizkari hura eskuetan. GEU. Miraria. Pluralean. Ez naiz bakarra: Gasteizen euskaldunak egon badira… alboko kalean. Eta are gehiago, miopia euskaraz zuzentzeko aukera ere banuen!\nUrte askotan zehar, aldizkari hura izan zen Gasteizko "besteekin" elkartzen ninduen zilbor-hestea.\nGero, etxeko kontuek aukera eman zidatenean, bide beretik topatu nuen altxorra. Mintzalagunak. Brankaz jotzen duen haizeari eutsiz, euskara ikasteko gogoz diren gizon emakumeak. Ez hori bakarrik: bitartean gozatu eta guzti ez dute egiten, bada!\nAstero-astero txapela kentzeko moduko ahalegina erakusten didate. Hauek egin naute ni arabar.\nBai GEU aldizkaria, bai mintzalagunen ekimena, Alea hauxe bera ere, GEU elkartearen seme-alabak dira. Eta ez dira bakarrak.\nEz dakit, ordea, Gasteizko euskaldunak horretaz jabetzen ote diren. Eta merezi du arreta jartzea: kristoren ilusioa eta imajinazioa duen gazte taldea dagoela ikusiko lukete. Musu-truk, lan mordoa egiteko prest dagoen agian-ez-hain-gazte piloa.\nAdin guztietako eta era guztietako euskaldunek Gasteizen euskaraz bizitzeko aukera izan dezaten. Ale, gonbitea…: hurbildu, galdetu, jabetu eta GEU elkartearekin bat egin. Ekintzetan parte hartuz, eta ahal bada bazkide eginez. Hau baino gauza merkeagorik, gutxi.\nAntzerkian, sagardotegian, mintzapoteoan, mendirako irteeretan, irakurketa eta kalejiretan… euskaldun zahar eta euskaldun berriekin bat egiten segitzeko itxaropena dut nik neuk…\nIzan ere, nire jaioterrian ziotena aspaldi da gezur: aspaldi zuzentzen gaituzte Gasteizko euskaldunek zenbakiak kastellanoz esaten ditugunean.


Conchi Arteroren pintura erakusketa, Santurtzin - Serantes Kultur Aretoa\nHasiera > Albisteak > Conchi Arteroren pintura erakusketa, Santurtzin\nOstiralean, hilak 23, 19:30ean Santurtziko Casa Torre Jauregiko Erakusketa Gelan Conchi Arteroren pintura-erakusketa inauguratuko da. Maiatzaren 20ra arte egongo da ikusgai, astelehenetik ostiralera 9:00etatik 14:00etara eta 18:00etatik 21:00etara.\nBilbon jaio zen eta Deustuko unibertsitatean Politika Zientziak ikasi zituen arren, txiki-txikitatik izan du pinturarekiko zaletasun ikaragarria.\nAkuarelista gisa aitortza handia jaso du Frantzian.\nEuskal Kostaldeko eta Kantabria aldeko itsas-paisaiak islatzen ditu gehienbat, portu horiexetan ditu-eta ainguratuta lana eta etxea.\nInguruko parajeei eta bereziki zeruei begiratzeak sortzen dizkion sentipenetatik abiatuta margotzen du. Denetiko zeruak ikusten ditugu bere paisaietan, denak desberdinak, ez daude bi zeru berdin, bizitzan ere une bat bakarra da, ez da berriro berdin errepikatuko.\n“Hodeien ehiztaria” deitu izan diote inoiz, zeruaren argia ezin ederrago islatzen bikaina da eta. Hamaika forma eta koloredun hodei margotzen ditu, kromatismo-sorta handikoak, zein baino zein ederragoa, ikuslea nolabait inguratzen dutenak lasaitasuna eta harmonia helaraziz. Alberto Pizarro arte-kritiko ezagunak “antsiolitiko plastiko” gisa deskribatzen du Conchi Arteroren obra. Hainbat erakusketan hartu du parte, besteak beste, bere zeruak Pariseko Salon d’Automne arte-ekitaldiaren edizio guztietan egon dira 2015. urtetik.\n2014an Féderation Nationale de la Culture Françaisek “Toile d’or” saria eman zion Frantziako hiriburuko Grand Palaisen egin zen “Art Capital” lehiaketa ospetsuaren barruan. Jean Renék “hodeietako emakumea” hitzak erabili zituen definitu zuenean.\nSociétê d’artistes Françaisesekin batera ere hirutan egin du lan Pariseko Grand Palaisen egindako “Art Capital” ekimenean, 2015, 2017 eta 2019eko erakusketetan hain zuzen.\n2018an itzal handiko kidez osatutako, besteak beste Antonio López, epaimahai batek Pintura eta Eskulturako Sofia Erregina sarien 53. edizioan parte hartzeko hautatu zuen.\n2018, 2019 eta 2020an Madrilen AEPEk antolatzen duen Udazkeneko Aretoan erakutsi ditu bere lanak, eta azken edizio honetan “Baluarte Aretoa” saria eman zioten.\nConchita Arterok ondo hasi du 2021. urtea, Bresten egingo den Itsasoaren Aretoan parte hartzeko hautatu dute eta, Itsas Margolari Ofizialen taldearekin batera aritzeko. Izan ere, emakume gutxik izan dute arte-ekitaldi ospetsu honetan erakusketa egiteko aukera.\nConchita Arterok zeruaren, bere argiaren eta itsasoan islatzen dituen jolas kromatiko delikatuen behatzailetzat du bere burua: “Espazio mugagabe horrek nolabait xurgatu egiten nau, etengabe ari naiz eszenatoki berberak giro desberdinetan eskaintzen duen kromatismo-sorta zabala harrapatzeko ahaleginean” diosku. Eta honako hau ere bai: “naturak errespetu handia eta miresmen itzela sortzen dit, eta aldi beren bakea ere ematen dit, ezin hobeto sentiaraziz. Sentsazio hori koadroetara eraman eta gainerakoekin partekatzea da nire asmoa”. “Azkenean, pintura nire sentipenak adierazteko modua dela uste dut”. “Ciel d’océan” erakusketaren bidez Conchita Arterok mihisean pintura akrilikoz egin dituen azken lanak jarriko ditu erakusgai.


Nagusi jauna, hauxe da lana,\nAi, bidalduko bazinduke maiz!\nAmak esan dit, etxeko errenta\npagatzeko dirurik ez zuen eta,\nea egingo dion mesere,\nhilabetean gehienaz ere\nbada zierto dela ematea\nLogratutzea, errez halare,\nnahiz hori eta beste zernahi gauza ere,\nzu baldin bazatoz mandatari.\nnire borondatearen jabe\nzu zera, Juana Bixenta Olabe.\nBeraz bertatik noa etxera,\npoz haundi bat amari ematera;\norain adio, nagusi jauna,\npresaka joan behar det amagana.\nportatu zaitez nik nahi bezela,\ngaur etxera joan ez zaitezela.\nGainera berriz, Juana Bixenta,\nutziko dizuet etxeko errenta:\nkito zor didazuen guzia,\nkunplitzen banauzu kutizia.\nSufritzen dago gaur nire onra,\npenaz malkoak darizkit horra!\nBerriz nik egin zuri ofentsa?\nArren, horrelakorik ez bada pentsa!\nZaukazkit neskatza fin batetzat,\neta gusto haundiz emaztetzat\nbihotzetikan esaten dizut,\nzuretzat ona baderizkizut.\nHori egiaz baldin badio,\nneregana egon liteke fio;\nbaina usatuaz kortesia,\nama nireari lizentzia\nHori gustora egingo zaio,\nbihar goizean joango natzaio.\nHandik zortzi bat egunetara,\nedo hamar ziren, ez dakit bara;\nez, hamar ezin zitezkeen izan,\nhandik zortzi egunera elizan\nezkondu eta etxera segiran,\njendea franko bazuten jiran.\nBost hilabete edo sei hontan\nez dirade beti egondu lotan;\neman dute zenbait jira-bira\neta gozatutzen bizi dira\nhobeto ezin litezke arki,


Azkar doa denbora azkenaldian: ohartzerako urria da, hilabete pasatxo da jada hezkuntza-esparruko militanteok ikasturtea hasi genuenetik eta, hala ere, beharrezkoa iruditzen zait ikasturtearen hasieraz hitz egitea. Udan zehar gure bizi- eta militantzia-eremu izan ditugun sorterrietatik bueltan bilboratu garenontzat zaplada galanta izan da berriro ohartzea –ez baitugu sekula ahaztu– Erronda kaleko ikasle-egoitzarik gabe segitzen dugula, gure jardun politikoa aurrera eramateko espazio propiorik gabe, alegia.\nHarritzekoa litzateke irakurleren batek oraindik egoera zertan den ez jakitea, baina jakinda ere, ez dago sobera hemen berriro azaltzea. Hamarkadetan zehar ikasle- eta herri-mugimenduko eragileen jarduerarako erabili izan da Errondako egoitza eta behar-beharrezko baliabidea izan da –eta da, oraindik ere– Ikasle Abertzaleak bezala biziraupen ekonomikoa indar militanteen esfortzu soilari esker bere bermatzen duen antolakunde batentzat edo autoantolakuntzan oinarritzen diren hezkuntza-esparruko bestelako taldeentzat. Erosi zenetik, espazioa Euskal Ikasleen Erakundea delako elkartearen izenpean dago eta hari dagokio, ondorioz, kudeaketaren ardura. Argi gera dadin, gogora dezagun elkartearen zuzendaritza Ikasle Abertzaleen esku egon dela urtetan. Iazko ikasturtearen hasieran, Sortu alderdiak egoitzatik alde egiteko agindua eman zigun: jakin genuen ikasle-antolakundearen bizkarrera elkarteko zuzendaritza aldatu zutela eta komenigarrien zitzaizkien beren hiru militanteri pasa zietela postu hori. Jokaera irregular horiekin politikoki kolpatu nahi gaituzte. Horregatik saihestu dute prozedura egokia: Ander Goiatxek kazeta honetan bertan egindako kolaborazioan ondo azaltzen duen bezala, 2006tik elkartearen zuzendaritza osatzen zuten hezkuntzako militante ohiek dimititzea eta elkarteko bazkideek asanbladan zuzendaritza berria hautatzea da egon daitekeen konponbide egoki bakarra, elkartearen estatutuek hala eskatzen dute-eta. Kontrara, inolako abisurik gabe eta ofentsiba intentsifikatuz, sarraila aldatu zioten egoitzari ikasturte amaieran. Ikasle Abertzaleok irtenbide egokia eman nahi izan diogu egoerari, bi aldiz proposatu zaie hitzordua egungo zuzendaritza faltsukoei arazoa asanblada legitimoan konpon dadin, baina ezer ez, ez dute ezein unetan inolako borondaterik erakutsi. Lapurretaz hitz egitea ez da egoera hanpatzea, beraz. Behin eta berriz frogatu dugu Errondako egoitza erabiltzeko zilegitasuna Ikasle Abertzaleok dugula. Gainontzeko argudio sasi-historizistek, justifikazio baldarrek eta deslegitimazio saikaera oportunistek ez dute ezertxo ere balio.\nAuzia argitzeko elementu gehigarri batzuk eskaintzea garrantzitsua zela uste izan dudan arren, egoitzaren auzian sakontzen jarraitu baino, deslegitimazio saiakera horiei begira jarri nahiko nuke artikulu honetan, hain zuzen. Ez, ordea, edukiari begira soilik; iruditzen zait interesgarria dela hainbat ekintza erasokorrek hartzen duten formari ere erreparatzea. Izan ere, egoitzaren egoerak berriro azaleratu duen arren, atzeragotik eta sakonagotik datorren kontua da mugimendu sozialistaren aurka egindako ekintzena eta, gainera, auzi batzuk mahai-gaineratzea eskatzen du kulturari gagozkiolarik: sare sozialetako jardunarena, umorearen erabilera politikoarena, hain zuzen. Kultura postmodernoaren auzia, oro har.\nPostmodernitatea ez dugu inola ere auzi artistiko edo estetiko gisa soilik ulertu behar, ezpada, Fredric Jamesonen bidetik, kapitalismo berantiarraren logika kultural gisa. Alegia, inplikazio eta aplikazio artistikoak dauzka, jakina, baina bereziki gure subjektibitateetan eragiten du, bizi-ohituretan, harreman sozialetan. Postmodernitatearekin lotzen dira, besteak beste, efimerotasuna eta kolektiboaren deuseztapena, informazio gainkarga eta inpotentzia politikoa. Sare sozialak ere ikuspegi horretatik ulertu behar ditugu. Ez dira baliabide neutroak: Twitter ez da gure garaiko agora, Facebook ez da herriko plaza sareetara eramana, Instagram ez da argazki-album digital bat. Sare sozialak, finean, kapitalismo postmodernoko mass-medien garapen teknikoak dira. Alegia: kapitalaren egungo beharretarako daude diseinatuak. Alegia: haien konfigurazio teknikoak objektiboki mugatzen ditu bertatik eratorritako espresioak. Memeak, gifak, oro har sare sozialetan azken hamarkadan garatu den umore millenniala espresio postmodernistak dira: erraz erreproduzitzeko eginda dauden formak dira eta sakontasunik gabeko umorea, plazer hiperrazkarra eta entretenimendu banala dituzte ezaugarri. Gif batek ez du inoiz poema baten konplexutasunik izango, ez meme batek bertso baten umore sakonik ere. Nik uste ulergarria dela, ondorioz, zalantzak sortzea kultur forma horiek izan dezaketen erabilera politikoaren inguruan.\nEz ditut hasieran alferrik aipatu mugimendu sozialista deslegitimatzeko egindako ekintzak, aspaldi samar baita dagoeneko ekintza horietako batzuek meme, bideo-muntaia eta umore millennialaren forma ere hartu izan dutela. Errondako egoitzaren harira, esaterako, ugariak izan dira modu horretako jokaerak: sare sozialetako eduki serioei gifekin erantzutea, meme-itxurako argazki-muntaiak, baita –lotsa ematen du aipatzeak berak– hainbat herritan determinazioz ipinitako pankartei txiste absurdodun pankartekin erantzuea ere. Ez naiz ni izango umoreari balio politikoa ukatuko diona: ados nago umorea gauza serioa dela dioen ideia zahar harekin eta uste dut beti-betitik izan dela erreminta eraginkorra arerioa lotsarazteko eta errealitatearen zokondoak argiztatzeko. Hala ere, benetako seriotasun eta heldutasun politikoz inguratuta ez dagoenean, uste dut halako umoreak ez duela Youtubeko katutxoen bideoek baino gehiago balio.\nEgoitzarena kontu serioa da, daukagun espazio bakarretako bat dago jokoan, eta auziak eskatzen duen arduraz eta seriotasunez jokatu dugu. Aski esanguratsua da bueltan jaso duguna, ia soil-soilik, umore baldarra izatea. Sare sozialetako jarduera horrek eta umore banalak, finean, Manex Gurrutxagak bere azken bi ikuspuntuetan ondo ezaugarritu zuen klase ertainaren jardun politikoari erantzuten diote, sentsazionalismoa eta performancea ipintzen delako eztabaida politikoaren eta gertakari konkretuekiko erantzukizunaren gainetik. Gifekin ezin da eztabaidatu, bideo-muntaiek ez dute argudio bezala inolako baliorik. Eduki politiko seriorik ez dagoenean, egoitzaren auzian erakutsi duten bezala, umoreak eta banalitateak ezin dute eduki horren lekua bete. Argazki-muntaia ergel batek edo “pesaus” (sic!) jartzen duen pankarta batek ez daukate eduki politikorik beren horretan, beren forma soilik daukate eta izan dezaketen aurkakotasunezko asmoa. Alde horretatik, ez dira mugimendu sozialistak orain arte jasan dituen erasoen oso desberdinak: txosnaguneko pankarta bat erretzearekin edo boikot sozialaren bidezko deslegitimazioarekin ere berdin bilatzen baita errealitate konkretua saihestea, egoerari erantzukizunez heldu beharrean. Alegia, funtsean, ekintza erreakzionario horiek azaleratzen duten edukia kultura politikoaren dekadentzia eta antikomunismoa baino ezin daitezke izan. Antikomunismo millenniala: jokaera erridikuluak izen erridikulua behar.\nArgi dagoena da edonor baino bixkorragoak eta graziosoagoak direla uste duten horiek ez dutela lortzen beren buruak barregarri uztea besterik. Mugimendu sozialista erridikulizatu eta deslegitimatu nahian, beren buruak baino ez dituzte erridikuluan uzten eta beren proiektu politikoaren egokitasuna baino ez dute jartzen zalantzan. Oro har hori erakusten baitute, etengabe, gero eta argiago: programa politiko serio baten ageriko gabezia. Gu, aldiz, geure bidean goaz. Umore millenniala eta eraso erreakzionarioak baino zerbait gehiago beharko dute gero eta sendoago eta indartsuago dagoen mugimendu sozialista oztopatzeko.


Ez egarri, ez hotz, ez iluntasun. Pobrezia energetikoa uste duguna baino presenteago dagoenean - Factoría de Valores\n03/11/2020 antzerkia, gasteiz, pobrezia energetikoa, xucrut teatre\n“Beti ordaindu izan ditut argiaren eta uraren faktura guztiak, baina dena aldatu zen langabezian geratu nintzenean”.\nHori da Mariaren eta beste hainbat emakumeren istorioa, egoera ahulean dauden familia askoren zutabe direnak. Hori deskubritzera animatzen zara? Xucrut Teatre antzeztuko duen El apagón antzezlanarekin ezagutuko dugu. Kataluniako konpainiarekin batera SETEMen Balio Faktorian izandako esperientzia errepikatuko dugu, ¡Vaya tela! edo Sencilleces lanekin gozatu ondoren.\n12 urtetik gorako pertsonei zuzenduta dago, eta 40 minutu inguru irauten du ikuskizunak. Gasteizko Aldabe gizarte etxean izango da, azaroaren 14an, 19: 00etan. Sarrera librea izango da lekua bete arte.\nEl apagón ikuspegi ekofeministatik aztertzen du biztanleen % 10ek pobrezia energetikoa pairatzen dutela, eta emakumeak direla kaltetuenak. Pobrezia energetikoak ondorio fisiko nahiz psikologikoak eragiten ditu pertsonengan. Beti bezala, Xucrut Teatrek ikuskizun dinamikoa eskainiko du, keinu handikoa, umorea eta komikotasuna lagun dituela.\nXucrut Teatre eta Enginyeria Sense Fronteres erakundeek elkarlanean sortu zuten antzezlana, Pobrezia energetikoaren aurkako Aliantzarekin elkarlanean, eta Mugarik Gabeko Ingeniaritzako energia eta erauzketa taldearen “El precio de la abundancia, derechos humanos a oscuras” izeneko eremuaren barruan kokatzen da.


Garat Hiriarte, Joseph Dominique\nJoseph Dominique Garat 1749an jaio zen Baionan, eta 1833an hil zen Basusarrin. Politikari lapurtar honek zuzenbide-ikasketak egin zituen Bordelen, bertara ezkondu eta abokatu ospetsua izan zen. Bordeleko parlamentari hautatu zutenean Parisera joan eta jarduera juridikoez gain, lan literario eta filosofikoetan hasi zen. Parisen bizi bazen ere, Lapurdiko interesen defendatzaile sutsu izan zen eta euskal Foruak defendatu zituen.\n1789an Frantziako erregeak Estatu Orokorrak deitu zituenean Lapurdiko hirugarren estatuko ordezkari hautatu zuten, bere anaia Dominique Garat-ekin batera. Frantziako Estatu Orokorrak 1614az geroztik ez ziren deitu. Estatu Orokor haiek Batzar konstituziogile bihurtu zirenean, Iraultza frantsesa piztuta, Lapurdiko erakundeen alde borrokatu zuen.\nLuis XVI.a hiltzera kondenatu zutenean, Joseph Dominique aurka azaldu zen. Danton-en lekua hartu zuen justizi ministerioan (1792), eta bera izan zen erregeari heriotza-zigorraren berri eman ziona. Epaia murrizten saiatu zen, baina ez zuen lortu eta ministerioa utzi egin zuen. Hurrengo urtean barne-arazoetarako ministro izan zen. Erregea hil zutenean (1793) Joseph Dominique-ek dimititu egin zuen; jakobinoek salatu eta atxilotu egin zuten. Robespierrekin zuen adiskidetasunari esker aske utzi zuten. 1794 - 1795 urteetan Frantziako Herri Irakaskuntzarako batzorde nagusiko kide egin zuten eta 1798an Napolira bidali zuten enbaxadore. Urte berean Zaharren Kontseiluko lehendakari aukeratu zuten eta konstituzio berriaren idazketan esku hartu zuen.\nNapoleonek agintea hartu zuenean, senatari egin zuten, eta Holandan misio bat burutu behar izan zuen. Geroago Napoleonengandik aldendu eta Uztaritzeko bere etxera erretiratu zen. Josep Garat-ek Euskal Herriko federazioa sortzea proposatu zion behin eta berriro. "Fenizia Berria" izeneko euskal federazioak sei probintzia historikoak osatuko lukete, baina, beti ere Napoleonen Inperioaren barruan; garai hartan, Napoleonen babespean zeuden Rhin edo Helvetiako Konfederazioak bezalaxe. Asmo horren erakusgarri idatzi zuen "Recherches sur le Peuple Primitif de l´Espagne, sur les révolutions de cette Peninsule, sur les Basques Espagnols et Francais (1811).\nNapoleonen kontrako botoa eman zuen arren, Luis XVIII.ak senatutik kanpo utzi zuen (1814). Politika-mundutik erretiratu eta Basusarrira joan zen.


Valerie Masson-Delmotte – Ulialde\nEtiqueta: Valerie Masson-Delmotte\nEzezagunerako bidaia. Mundua, klima eta ekologia krisian (Iñaki Petxarroman)\nen 2020-11-10 por weben Euskara, Liburuak, Saiakera, UlialdeDeja un comentario\nIzenburua: Ezezagunerako bidaia. Mundua, klima eta ekologia krisian\nIdazlea: Iñaki Petxarroman (Lasarte-Oria, 1973)\nArgitaletxea: Berria, Elkar, Jakin\nLiburu hau hartzean, lehenik eta behin eskerrak eman behar zaizkie Berriari, Elkar Argitaletxeari, Jakini eta bere egilea den Iñaki Petxarromani, horrelako gai bati buruz euskaraz idazteagatik. Gainera, zientzia eguneroko hizkuntzara hurbilduz, kontzeptuak eta posizionamenduak irakatsiz. Garrantzitsua da gure hizkuntzan sortzea, eta are gehiago kalitatezkoa bada.\nIñaki Petxarromanek liburuan zehar informazio ugari aztertzen du (kontsultagai dagoena), horrez gain, gai horretan erreferenteak diren hurrengo pertsonekin egindako elkarrizketatik atera da liburua: Iñaki Antigüedad, Gorka Bueno, Elisa Dilet, Naima El Bani, Yayo Herrero, Eñaut Izagirre, Valerie Masson-Delmotte, Unai Pascual, Ibai Rico, Elisa Sainz de Murieta, Adolfo Uriarte, Fernando Valladares, Ane Zabaleta eta Alejandro Zearreta.\nZer ekarriko digute planetako aldaketek? Zer eragin du gizakiak aldaketa horietan? Zer egin dezakegu?\nLiburuaren orrialdeetan zehar, gertatutakoa bagenekiela aipatuz hasten den bide horretatik joango gara, gerta litekeeneraino, adituen arabera berotze globala eragiten ari diren gasen isuriak jaistea ahalbidetuko duten beharrezko neurriak hartzen ez baditugu, eta, aldi berean, munduak berotzen jarraitzen badu zer gertatuko litzatekeen galderei erantzuten.\nZein da gaur egungo egoera? Larria al da? Galdera hauei erantzunak ere ikusiko ditugu, eta adibide, datu eta egoera batzuk azaltzen dira, eta, hortik abiatuta, bakoitzak bere ondorioak atera ditzake, baina ez nator bat idazleak Lemoizko zentrala geldiarazteari buruz duen ikuspegiarekin edo behintzat nola idatzita dagoenarekin; izan ere, nire ustez, energia nuklearraren eztabaida irekitzea modu baketsuan lortu zuen herritarren mobilizazio handietan jarri behar da arreta, beraiek izan zirelako lorpenaren jabe eta indarkeriaren alde egin zutenek, berriz, mina eta suntsipena eragin zuten. Eta ez dut soilik zentralaren eta bertako langileen aurka erabilitako indarkeria aipatu nahi, baizik eta egun haietan herrialdea astindu zuen indarkeria guztia, baita hildako bat eragin zuen errepresio polizial krudelak ere. Positiboa da gizartearen lana eta aurrerapausoak aitortzea.\nKontakizunaren idazketa anekdotiko horretatik haratago, Ezezagunerako bidaia. Mundua, klima eta ekologia krisian oso irakurketa interesgarria da, eta ikuspegi interesgarria ematen du, gai horri buruz idatzi diren beste saiakera askorekin batera, gizarteak datozen erronken aurrean ezagutu behar duena. Nola izango da gure etorkizuna?\n“Luzaz eszeptizismo interesatu bat sustatu bada ere, gaur egun ez dago klima aldatzen ari dela taxuz ukatzen duenik, ezta aldaketa hori giza jarduerak sortu duenik ere. Besteak beste, aldaketaren ondorioak dagoeneko jasaten ari garelako. Horra hor, esaterako, muturreko fenomeno meteorologikoak, gero eta ugariagoak, gero eta bortitzagoak. Bioaniztasuna, berriz, inoiz baino azkarrago galtzen ari da, zoonosiak, COVID-19 kasu, eta beste pandemia arriskuak biderkatzen diren bitartean.\nIñaki Petxarromanek, hainbat aditurekin hitz egin ondoren, informazio asko eta oso modu ulergarrian eskaintzen du, bidaiariok geure burua hobeto goberna dezagun krisi klimatiko eta ekologikoan barrena.”


argazkia Artxiboak - Auggie\nIgotz Ziarretaren lan berria produkzioan\nIgotz Ziarreta meñakarra Bartzelonako Euskal Etxeko irudiaren arduraduna da, Ibarretxe lehendakariaren irudia Lumagorri Gay Festarako egindako kartel polemikoa gogoan dugu. Bai eta Durangoko azokarako egindako Olentzero biluziarena ere.\nMaxkuriren twitter bidez Igotz Ziarretaren azken lana izango dena ezagutu dugu, MADE IN. Lan hau amaitu gabe dago, oraindik postprodukzio falta duela komentatu digu Igotzek (Making Txotxen prozesuko argazkiak). Azken emaitza iraila bukaeralderako prest egotea espero du, Bartzelonako Euskal Etxeko aurtengo irudiaren parte izango da. Euskal folklorea era idilikoan azaltzen digu, baskitos y neskitas, Balentin de Zubiaurreren pinturak baina argazkira modu probokatzailean ekarriak. Ondo aztertutako eszenografia eta iluminazioa, Altuna eta Esnalen Brinkola telesaila edo Barrenetxearen er(r)otaria argazkien girotzea gogoratzen digu batzutan. Estilismo kontua Bartzelonan dabilen Xanti Alkorta moda ikasle azpeitiarraren esku utzi du.\nAzken emaitzari zai egongo gara ba, bitartean: MADE IN eta Igotzen weba.\nArgitaratze-data abuztua 26, 2010 abendua 15, 2010 Kategoriak ArgazkigintzaEtiketak argazkia, argazkigintza, Bartzelona, Euskal Etxea, Igotz Ziarreta, Xanti AlkortaUtzi iruzkina Igotz Ziarretaren lan berria produkzioan bidalketan


Kirolzer enpresak milioi laurden euro zor dio Hondarribiko Udalari : Bidasoko Hitza\nKirolzer enpresak milioi laurden euro zor dio Hondarribiko Udalari\nAbotsanitz alderdiak salatu du udal kiroldegiak kudeatzen dituen enpresak ez dituela 2018ko kuotak ordaindu, ezta 2017ko etekinen likidazioa aurkeztu ere.\nHondartza kiroldegia (irudian) eta Jostaldi pilotalekuak kudeatzen ditu Kirolzer enpresak Hondarribian\nHiruhilean behin ordaindu beharreko iazko lau kuotak, 252.000 euro guztira, eta 2017ko etekinen likidazioaren araberako kopurua. Hori da Hondartza eta Jostaldi udal kiroldegiak kudeatzen dituen Kirolzer SL enpresak Hondarribia Lantzen erakunde publikoarekin duen zorra. Abotsanitz, oposizioko alderdi nagusiak salatu du enpresak baldintza-agiriaren arau hauste oso larriak egin dituela behin eta berriz eta, udal gobernuak, neurriak hartu ordez, lehiakortasun legea urra dezakeen zeharkako laguntzak ematen ari zaizkiola enpresari.\nAbotsanitzen arabera, 2014tik behintzat ari da Kirolzer baldintza-agirian zehaztutakoa ez betetzen. Hala azaldu du Igor Enparan bozeramaleak: “2015ean Herri Kontuen Euskal Auzitegiaren txostena iritsi zen gure eskuetara, 2014ko kontu likidazioaren balorazioa egiten zuena. Hondarribia Lantzeni dagokionez eta, zehazki, kiroldegien kudeaketari buruz, Kirolzerreri egin zitzaizkion ordainketa batzuk aipatzen zituen, orotara 50.000 eurokoak gutxi gorabehera, pleguko baldintzetan sartuak ez zeudenak”. Kontu epaitegiaren txostenak zioen, batetik, ordainketa ez zela zilegi, eta bestetik, ordainketarako justifikazioa ez zela ulergarria. “Kudeaketa ona zela-eta eginiko ordainketak omen ziren, baina epaitegiak argi uzten du urte hartan Kirolzerrek ez zuela pleguan zehaztutako ekitaldiko kanona ordaindu”, argitu du Enparanek.\nGaia Espainiako Kontu Epaitegira iritsi zen, euskal erakundearen bitartez. Ordainketa hura irregularra zela berretsi zuen Espainiako Kontu Auzitegiak. “Ordainketa ez zen gauzatu, eta horregatik ez zuten Hondarribia Lantzen zigortu”, zehaztu du Enparanek.\n500.000 euro arteko zorra\nKirol instalazioen kudeaketarako baldintza-agiriak hiru betebehar nagusi ezartzen dizkio lehiaketa irabazitako enpresari. Batetik, urtero 250.000 euroko kanona ordaindu behar du, hiruhileroko lau ordainketetan. Bestetik, urtero 15.000 euro inbertitu behar ditu instalazioen hobekuntzetan. Eta hirugarrenik, ekitaldi bakoitzaren lehen hiruhilekoan, aurreko ekitaldiko etekinaren likidazio txostena aurkeztu behar du, kopuruaren arabera etekin hori enpresaren eta Hondarribia Lantzenen artean banatzeko.\nAbotsanitzen arabera, lehen eta hirugarren baldintzak ez ditu betetzen Kirolzerrek. “Pleguak zehazten du lau ordainketa egin behar direla, apirilaren 1ean, uztailaren 1ean, urriaren 1ean eta abenduaren 20an. Iaz diruzaintzan galdetuta jakin genuen 2017ko kanona ordaindu gabe zegoela, eta bagenekien etekinen likidazioa egin gabe zegoela. Udaran aipatu genuen Hondarribia Lantzenen bileran, eta hilabeteetan inork ez zigun erantzunik eman. 2018ko bukaeran Kirolzerrek 500.000 euroko zorra zeukan. Jakin dugu Gabonetan 2017ko kanona ordaindu duela”. Hau da, 2017ko lehen ordainketa 21 hilabete beranduago egin du. Oraindik enpresak zor duen kantitatea gutxienez milioi laurdenekoa dela nabarmendu du Enparanek: “2018ko kanona ez dago ordainduta eta 2017ko etekinen likidazioa egin gabe dago. Zorra gutxienez 252.000 eurokoa da, 2018ko kanonari dagokiona, eta 2017ko likidazioari dagokiona gehitu behar zaio, ez dakigu zenbat den. Kalkulua egina ez egotea ere larria da”.\nKontratuak dioena ez betetzeagatik zigorrak zehazten ditu baldintza-agiriak. Hala, kanona ez ordaintzea ekintza larritzat jotzen du, eta ekintza larrien pilaketa oso larritzat: “Arau hauste larriak bata bestearen atzetik errepikatzea, kontratua bertan behera uzteko nahikoa arrazoi dela dio baldintza-agiriak”.\nAlderdiak salatu du Hondarribia Lantzenek ez duela Kirolzerren kontrako inolako neurririk hartu. Are gehiago, udal gobernuak zeharkako diru laguntza bat onartu egin zuen: “2017. urtean, baldintza-agiria zabaldu gabe eta beste enpresei aukera eman gabe, erabakitzen da kirol elkarteek kiroldegiaren erabileragatik ordaindu behar izatea, publikoari ezartzen zaion prezio beretan”. Kirol elkarteek ordainketa horiek egiteko baliabiderik ez dutenez, udal kirol instalazioak erabiltzen dituzten kirol klubentzako diru laguntzak onartu zituen udalak 2017ko urrian. “Kontu epaitegiek atzera bota zuten 50.000 euroko ordainketa egitetik, 2017an 208.000 euro eta 2018an 252.000 euro ordaintzera pasatzen gara oraingoan. Bost aldiz gehiago”, gaineratu du Abotsanitz alderdiko bozeramaileak.\nZeharkako soluzio bat gaizki egindakoari bide emateko\n2017ko urrian kirol elkarteentzako diru laguntzak onartu zituen udalak, Kirolzer zeharka finantzatzeko. Abotsanitzek eta EH Bilduk ez zuten bozketan parte hartu, lege mailako zalantzagatik.\n2017ko urriko ohiko plenoan udal instalazioak erabiltzen dituzten kirol elkarteentzako diru laguntza izendunak onartu zituen Hondarribiko Udalak. Ordura arte alokairurik ordaintzen ez zuten Hondarribia FEri, Bidasoa Atletiko Taldeari, Hondarribia Ikasbasketi, Bidasoa XXI igeriketa klubari eta Hondarribia Eskubaloiari 308.518 euroko diru laguntza izenduna ematea onartu zuen, diru horrekin kiroldegia erabiltzeko gastuak ordain zitzaten.\nFutbol partida bat, Hondartzako instalazioetan\nTxomin Sagarzazu alkateak onartu zuenez, Herri Kontuen Euskal Auzitegiak eta Espainiako Kontu Auzitegiak atzera botatako finantzazio saiakera zuzentzeko helburua zuten diru laguntza horiek. “Ez genuen behar bezala egin, eta legeak eskaintzen duen aukera da hau”, azaldu zuen alkateak plenoan.\nEAJz gain, PSEk eta PPk alde bozkatu zuten. Oposizioko bi talde nagusiek, Abotsanitzek eta EH Bilduk, bozketan ez parte hartzea erabaki zuten, lege mailako zalantzak zituztelako. EH Bilduko Karlos Gebarak iritzi zuen erabakiak lehiakortasun legea urratzen zuela, “enpresa ezberdinen arteko konpetentzia gabezia” egon zitekeela, Kirolzerrekin batera konkurtsora aurkeztu ziren beste enpresei ez zitzaielako aukera hau eman.\nAbotsanitzen ustez, azken urteotako aurrekariak kontuan izanik, ezinbestekoa da lehiaketa berria ateratzea: “Pleguaren baldintzak indarrean dagoenetik aldatu egin dira, eta hori horrela, beste lehiakideei aukera berdinak eman behar zaizkie. Gainera, enpresak ez du plegua errespetatzen, zalantzak ditugu inbertsioen arloan, baina beste bi arloetan, kanonaren ordainketetan eta etekinen likidazioan, ez du betetzen”.\nKirolzerrek kontratua behin baino gehiagoetan hautsi duen arren, oposizioko taldeak ez du uste bidea enpresa zigortzea denik, baldintzak eguneratzea baizik. Horrela azaldu du Enparanek: “Ez dugu esaten enpresa zigortu behar denik. Esaten duguna da kontratua eten egin behar dela, eta beste plegu bat atera, agian oinarri desberdinekin, baina lehiakide guztientzako berdinak”.\nHalaber, gaineratu du ez direla muturreko neurriak hartu behar, prozesu bat irekitzea dela soluzioa, horretarako Hondarribia Lantzen osatzen duten alderdi guztien artean eztabaidatuz: “Ez dugu esaten gaur kontratua moztu eta kiroldegia itxi behar denik, ez. Prozesua eskatzen dugu, eta prozesu horretan mahai gainean jarri behar dira kiroldegiak arlo publikotik, udaletik, kudeatzeko aukera. Baina badakigu gure indarra zein den eta udal gobernuak ez duela hori nahi. Baina prozesu berri bat behar da, enpresa guztientzat baldintza berberak eskainiko lituzkeen prozesua”.


Arrigorriagako Udala - Licencias animales potencialmente peligrosos\nArriskutsuak izan daitezkeen animaliak edukitzeko lizentziak\nArriskutsuak izan daitezkeen txakurrak eduki ahal izateko, AURRETIK administrazio lizentzia bat lortu beharko da; eskatzailea den pertsona edo erakundea bizi deneko udalak emandakoa, hain zuzen.\nLehenago aipatu den lizentziaren titularrek, arriskutsuak izan daitezkeen txakurren jabeek, arriskutsuak izan daitezkeen animalien udal erregistroan eman beharko dute izena (txakurra erroldatuta dagoen herrikoan). Horretarako, lizentzia eskuratzen denetik hasita, 15 eguneko epea izango dute.\nErregistro horrek, gutxienez, datu hauek izango ditu:\nEdukitzailearen datuak: izena, ohiko helbidea, NANa eta harremanetarako telefonoak\nAnimaliaren ezaugarriak, identifikatzen lagunduko dutenak: adina, arraza, sexua, jaioteguna\nAnimaliaren ohiko bizilekuaren helbidea\nAnimaliaren funtzioa edo trebetasuna: lagun egitea, zaintzea, babestea, ehizatzea eta abar\nLizentzia zenbakia, jaulki zen eguna eta balioa noiz galduko duen, zein organok eman zuen.\n287/2002 Errege Dekretua, martxoaren 22koa, 50/1999 Legea garatzen duena, abenduaren 23koa, arriskutsuak izan daitezkeen animaliak edukitzeko araubide juridikoari buruzkoa\n1570/2007 Errege Dekretua, azaroaren 30ekoa, 287/2002 Errege Dekretua aldatzen duena\nLizentzia eskuratzeko agiriak\nNANaren kopia egiaztatua.\nArriskutsuak izan daitezkeen animalien araubide juridikoari buruzko abenduaren 23ko 50/1999 Legearen 13. artikuluko 3. atalean aurreikusita dauden eta gehigarri diren zigorrak direla-eta, arau-hauste larri edo oso larriengatik zigorrik ez dela jaso adierazten duen zinpeko aitorpena.\nArriskutsuak izan daitezkeen txakurrak edukitzeko ezinbestekoak diren gaitasun fisikoaren ziurtagiriaren eta gaitasun psikologikoaren ziurtagiriaren kopia egiaztatuak.\nZigor aurrekaririk ez duela ziurtatzeko agiria (ofizioz eskatzen dira faxez: 944243888).\nArgazki bat, NANeko argazkiaren tamainakoa.\nTxakurrak erregistratzeko agiriak\nAseguruaren polizaren indarreko ordainagiriaren kopia egiaztatua, erantzukizun zibila estalia duena (gutxienez, 120.000 euro) eta barne hartzen duena bai animaliaren jabearen erantzukizun zibila, bai noizean behingo edukitzaile izan daitekeenarena ere.\nAseguru etxearen aseguruaren ziurtagiria, EHAAn argitaratutako ereduaren araberakoa.\nOsasun liburuxkaren kopia egiaztatua, jabearen eta animaliaren datuekin.\nEskaeran idatziz jaso behar da:\nAnimaliaren ohiko bizilekuaren helbidea.\nAnimaliaren funtzioa edo trebetasuna: lagun egitea, zaintzea, babestea, ehizatzea eta abar.\nTel.: 944 020 200


kritiken hemeroteka » Fantasiaren ahalmenaz gozatzen\n« Idazten ari dela idazten duen idazlea | Umorea eta absurdoa »\nEsku hori! / hainbat egile / Txalaparta, 2012\nFantasiaren ahalmenaz gozatzen Alex Gurrutxaga / Berria, 2012-12-09\nHamazazpi urte pasatu dira Basauriko Euskarabila Lehiaketa martxan jarri zutenetik, eta aurten argitaratu dute saritutako ipuinekin osatutako hirugarren bilduma. Bero hezeak (2001) izan zen lehen alea, Basa gurina (2006) bigarrena, eta Esku hori! hauxe dugu azkena (aurrekoak bezala, Txalapartaren Literotura sailean). Hamabost egileren hamasei ipuin biltzen ditu bildumak, esan gabe doa, guztiak ere erotikoak.\nEz dute guztiek maila berbera, ez dira guztiak orijinalak, topikoak ere badaude, batzuek ez diote tentsioari eusten, eta narrazio teknikak ez dira beti distiratsuak. Alabaina, oro har bilduma ederra eta gomendagarria da.\nErotismoak ez du mugarik, eta pertsonaien aniztasuna nabaria da bilduman: neska-mutil gazteak, apaiza, alarguna, itsua, emagaldua, eta katu bat ere bada Imanol Epelderen fikzio fantastikoan. Erotismoak, bestalde, kide hurbila du fantasia; hain zuzen, fantasiari eta haren indar berotzaileari gorazarre egiten dio Edorta Jimenezek hitzaurrean. Octavio Pazek saiakera ezagun batean idatzi zuenez, “irudimena da ekintza erotikora nahiz ekintza poetikora eramaten gaituena”. Horretan antzekoak dira, bada, literatura eta erotismoa: fantasiak gidatzen gaitu bietan.\nBildumaren beste ezaugarrietako bat da erotismoaren graduak agertzea. Erotismoa iradokizun soilik da batzuetan (Karmele Arrietaren ipuinean), beste batzuetan sexu esplizitu eta iradokizun nahasketa (Txema Perezenean), eta tarteka baita pornografia ere (alegia, irakurlea kitzikatzea helburu duen sexu irudikapena, Estitxu Arozenarenean).\nEzin uka nobelatan eszena erotikoak ohikoak —eta kasik beharrezkoak— direla, baina ipuinotan erotismoa ez da digresio bat edo eszena berezi bat, ipuinen mamiarekin erlazionatutako zerbait baizik. Horrek ez du esan nahi ipuinaren oinarri bakarra sexua denik beti; izan ere, ipuin gehienetan marko zabalago baten parte da sexua. Iratxe Esnaolak, esaterako, bira interesgarria ematen dio krema emateko eskaera tipikoari 65 urteko emakumea protagonista duen Egin mesedean; pasadizoak balio dio adinaz, emakumeaz eta sexuaz ironia puntu batez pentsarazteko. Josu Unzuetaren Absentzien kronika ipuinean ere sexua pertsonaiaren bizitzaren atal bat da soilik: pertsonaia dekadente baten gogoetei segituz, narrazio ona idatzi du Unzuetak. Itziar Abadek politika eta erotismoa uztartzen ditu bere ipuinean, eta Alvaro Rabellik, azken adibide bat jartzearren, alkohol eta sexuz betetako travelling azkarra eraiki du.\nAlabaina, ipuin batzuetan erotismoa ez dago zerbait handiagoaren barnean, pornografia da nagusi, eta horregatik, oinarrizkoa da narrazioaren bidez irakurlearen fantasia martxan jartzea. Mota horretako narrazio lortuenetakoak esango nuke Aitor Mongeren Hogei urte eta Eneritz Duesoren Gurpila direla (ipuin honen ideia oso orijinala ez den arren).\nFantasia elikatzeari lotuta, erotismoak sentsazioak transmititu behar ditu. Horretarako zentzumenen bidezko deskribapenetara jotzen dute idazleek, pertsonaien ukimena, ikusmena edota usaimena adi jarririk. Gainera, sentsazio horien adierazpena irudi eta sinbolo iradokitzaileen bidez indartzeko ahalegina aipagarria da ipuin askotan. Esate baterako, Alvaro Iribarrenen ipuinean basoa eta ibaia ageri dira erotismoaren espazio idiliko gisa, Karmele Arrietaren ipuinean zigarroa elementu klabea da, itsasoa ere ez da ipuin gutxitan agertzen…\nAzken batean, bilduma ederra da Esku hori!, eta oso egokia da literaturaz eta erotismoaz gozatzeko: liburu ona delako eta (hau ez esan inori) esku bakarrarekin idatziak esku bakarrarekin irakurri behar omen direlako.


Bruno Michel Abatik eta Ruper Ordorikak emango diote hasiera Guitaralde jaialdiari, Hendaian – KULTUR SHAREA\nMary Cooper, Pauline eta Juliette, Michael Jones eta Thomas Dutronc ere igoko dira oholtzara datozen egunetan. Gaztelu Zahar frontoian izango dira kontzertu nagusiak eta hala indarrean diren protokoloak bete eta osasun testuingurura egokitzeko aukera izango da.\nGitarra doinuz bustiko da Hendaia datozen egunetan, Guitaralde jaialdiaren hamargarren edizioarekin. Musika tresna eklektikoa da gitarra eta horrek edozein estilotako talde eta bakarlari jaialdi honetara gonbidatzea ahalbidetzen du. Hendaiako Herriko Kultura zerbitzuak, Besta Batzordeak eta Guitaralde elkarteak antolatzen dute ekimena urtero. Hiru egunez luzatuko da jaialdia eta kontzertuak hainbat agertokitan izango dira.\nHala, Bruno Michel Abatik irekiko du jaialdia gaur, “latino eta brasildar eguzkietan blai den bere gitarra klasikoarekin”. Zuzenekoa Anton Abadia jauregian izango da, arratsaldeko 19:00etan. Ondoren, Ruper Ordorika musikari euskaldunaren txanda izango da, 21:30ean igoko da Gaztelu aretoko oholtzara. Antolatzaileen arabera, “Ordorika bere poesia guztiarekin dardararaziko gaitu. Song writers onenen ondoko duina dugu eta gitarrak testu ederraren arteari zabaltzen dizkion tradizio unibertsal luzean kokaturik da”.\nBihar, osteguna, Mary Cooper gitarra jotzailea izango da oholtzan igotzen lehena. 19:30ean izango da, Errepublika plazan. Ondoren, Pauline eta Juliette Kanbo eta Itsasuko musikariak disko berria aurkeztuko dute gaueko 21:00etan Gaztelu Zahar frontoian, “bere euskal erroa madagaskartar edota latinoamerikar eragin berrietan murgiltzen dute, soinu folk, pop edota worldekin”.\nMichael Jones musikari galesa eta Thomas Dutronc frantziarraren zuzenekoekin emango zaio amaiera hamargarren edizio honi, Gaztelu Zahar frontoian. Lehena gehiagotan izan da Guitaralde jaialdian eta antolakuntzak berriz ekartzea erabaki du “bere kantu berriak gu guztion plazerrerako”. Thomas Dutronc, berriz, Frenchy izeneko disko berria aurkeztuko du bere taldearekin.


November 2019 – Mundaiz Ikastetxea\nTipo: November 2019\nJapan (Preschool 4 years)\n4 urteko haurrek ikasturteko lehen proiektua burutu dute. Japonia lantzen egon dira, bere ohiturak, jantziak, bandera, janaria, idazketa, … Hori dela eta, gure pasiloa japoniar txoko txiki bat bihurtu dute. Oso gustora egon dira eta urrutiko toki bateko bizimoduari buruzko ezaugarriak ikasi dituzte.\n”ZUT” app (BAC2)\n2. Batxilergoko ikasleek ZUT aplikazio/aldizkari digitalaren aurkezpenean parte hartu dute gaur Tabakaleran, 2deo aretoan, hain zuzen. Aurkeztu zaien proiektu berri honetan aukera izan dute erremintak eskaintzen dituen ikus-entzunezkoei eta hainbat eduki berritzaileei begirada bat emateko. Bestetik, eskerrak eman Gaizka Izagirreri gonbidatzeagatik, ikasleek primeran pasa dute eta.\nSwimming (Primary 2nd)\nLH 2 mailako ikasleek ezin hobeto pasa dute Zuhaiztiko polikiroldegian egindako igeriketa ikastaroan. Irailaren 19an hasi eta pena handiz urriaren 16an bukatu zuten. Aukera paregabea izan da, mailaren arabera, taldetan banatuta, izugarri ikasi eta disfrutatu dute uretan. Adi guraso, hurrengo udaran nekez aterako dituzue uretatik!!!!\nBike tour 2019 (Secondary 3th)\nEuropako Mugikortasun Astearen barruan, Bizikletadan parte hartu dugu DBH-ko 3. mailekin. Mugikortasuna, ardatz nagusi bezala dugu eskolak parte hartzen duen Eskolako Agenda 21 eta Eskolako bidea proiektuetan. Mundaizeko 60 ikasle inguru parte hartu genuen, beste 12 ikastetxe eta erakundeekin batera. Guztira ia 1000 txirrindulari elkartu ginen Donostiatik 10 kilometroko ibilbidea egiteko. Hiri polita dugu bizikletaz …\nBike tour 2019 (Secondary 3th) Read More »\nZinetek ekintza kulturala (BAC2)\n2. Batxilergoko ikasleek ZINETEK ekintzan parte hartu dute urrian zehar. ZINETEK Orona fundazioak Donostiako Zinemaldiarekin batera antolatzen duten ekintza kultural bat da, non hainbat ikastetxek eta erakundek filma bat ikusi eta solasaldi batean parte hartzen duten. Gure ikasleek parte aktiboa izan dute ekintza honetan, filmaren hasieran aurkezpena eginez eta solasaldia bideratuz. Lan guzti hau prestatzeko, …\nZinetek ekintza kulturala (BAC2) Read More »


Gatikako Udala - Bolondresen bila gabiltza konpostajea zertan den irakasteko\nBolondresen bila gabiltza konpostajea zertan den irakasteko\nBazenekien gure etxeko zabor poltsaren %40, janari-hondar edo eta inausketako hondakin organikoek osatzen dutela? Bazenekien hondakin hauek oso onuragarriak direla zure lorategi edo eta orturako? Badakizu zer den konposta?\nUribe Butroe Mankomunitateak, Arrieta, Fruiz, Gamiz-Fika, Gatika, Laukiz, Maruri-Jatabe y Meñaka udalerriek osatuta, etxeko konpostagailuak eskatzeko dirulaguntza eskatuko dio Bizkaiko Foru Aldundiari. Konpostagailu hauetan, gure hondakin organiko guztiak sartuko ditugu eta aholku erraz eta xume batzuen bitartez, baita ikastaro teoriko-praktikoaren bidez, kalitatezko produktu bat lortuko dugu, ortuan edota lorategian erabiltzeko. Fruta eta barazki hondakinak jarri ditzakegu, ogi lehorra, prestatutako janari hondakinak, kafe-hondarrak edo eta arrautza eta fruitu sikuen oskolak.\nUribe Butroeko Mankomunitatea, hondakinak era jasangarrian kudeatzeko asmoz, auto-konpostaia, hau da norberak bere hondakinekin bere etxeko lorategi edo ortuan konpostaia egiteko, interesa duten pertsonen bila dabil.\nBeraz, Konpostatzen ikasi nahi baduzu eta zure etxeko lorategi edo ortuan konpostagailu bat eduki, jar zaitez harremanetan zure udalarekin, ondoko telefonoan 94 615 12 01, zein posta elektronikoaren bidez sustapenak@gatika.eus edo aurrez-aurre Udaletxean bertan otsailaren 5 baino lehenago.\nDirulaguntza kopurua zehaztu ondoren, materiala banatuko da, eskari eta konpostagailu kopuruaren arabera. Eskariak konpostagailuak baino gehiago egongo balira, zozketa egingo litzateke.\nBeste barik eta zure interesekoa izango delakoan, jaso ezazu agur bero bat.


Zakileko minbizien ia erdiak giza papilomaren birusarekin lotuta daude, ikerketa baten arabera. | Consumer\nZakileko minbizien ia erdiak giza papilomaren birusarekin lotuta daude, ikerketa baten arabera.\nIkerketak erakutsi duenez, zerbixeko minbiziaren txertoak erabilgarriak izan daitezke tumore horiei aurrea hartzeko.\nKataluniako Onkologia Institutuko (ICO) zientzialariak buru dituen ikerketa baten arabera, zakileko minbizien erdiak giza papilomaren birusarekin lotuta daude. Journal of Clinical Pathology aldizkarian argitaratu dute ikerketa, eta, halaber, azaldu du emakumeen umetokiko minbizia prebenitzeko txertoak erabilgarriak izan daitezkeela gizonen kasuan.\nZakileko minbizia ez da oso ohikoa. Espainiako 100.000 gizonetik bati eragiten dio (80 inguru urtean), eta 26.000 kasu urtean mundu osoan. Zakileko tumoreen ia erdiak (%47) giza papilomaren birusarekin lotuta daude. Umetokiko minbiziari dagokionez, birus horren eragina %70ekoa da. Hori dela eta, osasun-zerbitzuek giza papilomaren txertoa sartu zuten iaz txertoen egutegi ofizialean.\nHala ere, KOIko Infekzioen eta Minbiziaren Unitateko buru Silvia Sanjosék uste du oraindik ez dela bideragarria gizonen kasuan sistematikoki txertatzea. Zakileko minbiziak Espainian duen eragin txikiaren ondorioz, gaur egun baliabideen inbertsioa ez dago justifikatuta. “Botikak oso garestiak dira une honetan aukera hori osasun-lehentasun gisa proposatzeko”, esan du Sanjosék.\nBestalde, aurkikuntza horren garrantzia nabarmentzen du Kataluniako zientzialariak. “Zakileko minbiziaren jatorria ezagutzeak haren prebentzioan eta tratamenduan lan egitea ahalbidetuko du”, adierazi du. KOIk garatutako ikerketak erakutsi du giza papilomaren birusa kasuen ia %47an zegoela, eta %80 baino gehiago birus horren 16. eta 18. aldaerek eragiten zutela.\nbirus hombres-eu minbizi papiloma humano-eu pene-eu


2019. Lurzoru kutsatuak - Toki-erakundeei zuzendutako diru-laguntzak - Eusko Jaurlaritza - Euskadi.eus\n2019. Lurzoru kutsatuak - Toki-erakundeei zuzendutako diru-laguntzak\nKutsagarriak izan daitezkeen jardunak izan dituzten lurzoruak aztertzeko eta lurzoru kutsatuak lehengoratzeko ekintzak, bai industria-jarduerak egin diren lurzoruetan, bai garai batean hondakindegi klandestino gisa erabilitako lurzoruetan, baldin eta lehengoratzeari ekin baino lehen aurretiazko ikerketa-fasea burutu bada. Garai batean hondakindegi klandestino gisa erabilitako lurzoruak lehengoratzeko, inguru horretako natura-ondarea kontuan hartzeko irizpideak aplikatu beharko dira, natura-ondarea areagotzeko xedez, eta landare-geruza hobetzeko materia organikoa gehitu behar izanez gero, lehentasunez material bioegonkortua edo konposta erabili beharko da, bata zein bestea erabili, kokagunean aurreikusitako erabilerarako egokia dela egiaztatuta. Gaur egun komunitatearen ekipamenduko erabilera dutenei emango zaie lehentasuna, erabileraren sentsibilitateagatik.\nAipatutako ekintzek baldintza hauek bete beharko dituzte dirulaguntza jasotzeko:\n1) Jarduketak toki-titulartasuneko lursailetan egitea, titulartasuna 2005eko maiatzaren 16a baino lehen formalizatu bada eta diruz lagundutako jarduketa gauzatzeko betebeharra duen beste hirugarrenik ez badago, lurzorua ez kutsatzeko eta kutsatutakoa garbitzeko legediaren arabera. Ez da betekizun hori aplikatuko, baldin eta besteren bat behartuta badago eta horrek ezin badu jarduketa gauzatu konkurtso-egoeran dagoelako edo toki-erakunde batek jarduketa subsidiarioren bat gauzatu behar duelako ingurumen-arriskuari edo segurtasunari loturiko arrazoiengatik, are titulartasuna pribatua bada ere. Jarduketa horien kostuak, behin amaituta, behartuta dagoenari jasanaraziko zaizkio, baldin eta erakunde eskatzailea ez den beste bat bada.\nTitulartasun elkarbanatua duten lurretan egiteko proiektuen kasuan, dirulaguntzaren zenbatekoa kalkulatzeko, udal edo erakunde eskatzailearen titulartasunaren ehunekoa hartuko da kontuan.\nHalaber, lurzoruaren titulartasunari buruzko betekizunak ez dira nahitaez bete beharko, baldin eta lurzorua ikertzeko edo leheneratzeko neurriak hartzera behartuta dagoena udala bada, Lurzoru eta Hirigintzaren ekainaren 30eko 2/2006 Legearen 147.3. artikuluan aplikatu behar bada edota horretara behartuta dagoena ekintza hori egitetik salbuetsita badago, lurzorua ez kutsatzeko eta kutsatutakoa garbitzeko araudiaren arabera.\n3) Lurzoruak leheneratzeko ekintzak ez dira dirulaguntzen xede izango, baldin eta lurzoruok etxebizitzak eraikitzera edo industria-jardueretara bideratuko badira. Egindako eskabide kopuruaren arabera, eta aurrekontu erabilgarririk badago, titulartasun publikoko lurzoruan kokatutako etxebizitzak eraikitzera bideratuko diren lurzoruak ikertzeko eta leheneratzeko dirulaguntzen eskabideak onartuko dira, baldin eta leheneratzeko in situ edo on site tratamenduko teknologiak erabiltzea beharrezkoa bada, hau da, kanpo-baliabidez hondeatutako lurzorua hondeatzea eta kudeatzea ez bada erabiltzen.\nZabortegietan egiten diren ingurumen-jarraipeneko proiektuen kasuan, dirulaguntzaren gehieneko zenbatekoa 15.000 eurokoa izango da.\ne) Lurzoru kutsatuen lerroko eskabideen kasuan, entitate eskatzaileak kokalekua titulartasun publikokoa dela egiaztatzen duen dokumentazioa aurkeztu beharko du. Halaber, titulartasun publiko hori noiz eskuratu zen argitu beharko du, eta kokalekuaren zer ehuneko den udalaren titulartasunekoa ere bai. Aurreko baldintzak, baita, hala badagokio, Agindu honen 2.1.a) artikuluan aurreikusitako salbuespenak ere, horien berri ematen duen egiaztagiriaren bidez (edo egiaztatzeko balio duen beste edozein dokumenturen bidez) justifikatu ahal izango dituzte.\nProiektuaren memoria (pdf , 208.94 KB)\nDiru-sarreren eta gastuen zerrenda (xls , 259.0 KB)


Ahaleginak ordaina jaso dezan - Nafarroako Hitza Ahaleginak ordaina jaso dezan – Nafarroako Hitza\nAhaleginak ordaina jaso dezan\n2021, ekainak 04 Albisteak, Astekoa, Gizartea, Kirola, nafarroa 403\nAdos sortu dute, eskuzko pilotari emakumezkoen lehen klub profesionala. Bide bat egin nahi dute kantxan exijitzen dieten maila emateko baliabideak izateko. Gaur hasiko dute Plazaz Plaza binakako txapelketa, Leitzan.\nLagunarteko partida bat da; sortu berri duten Ados eskuzko pilotari emakumezko profesionalen klubeko kideek jendaurrean jokatuko duten lehenengoa. Eta, halere, txapelketa ofizial batean izanen luketen ilusio bera sumatzen zaie lau pilotariei; urduritasun bera igartzen zaie, Labriteko aldagelan takoak eskuetan jartzen dituzten bitartean; kantxara ateratzeko eta duten onena emateko gogoz dira.\nMaite Ruiz de Larramendi (Eulate, 1973) eta Iera Agirre (Leitza, 1987) pilotariek bultzatu dute Ados kluba. Leitzan egin zuten aurkezpena, maiatzaren 24an, eta hil horretako 28an jokatu zuten aurreneko partida, Iruñeko Labrit pilotalekuan: emakume pilotarien egunean parte hartu zuten Ruiz de Larramendik, Eneritz Arrietak (Azkoitia, Gipuzkoa, 1986), Naroa Elizaldek(Zubieta, 1997) eta Andrea Aldaregiak (Latasa, 1993), adin guztietako bertze laurogei emakume baino gehiagorekin batera.\nAdos klubeko pilotari Andrea Aldaregia, Naroa Elizalde, Eneritz Arrieta eta Maite Ruiz de Larramendi, Labriten. Idoia Zabaleta / Foku\n“Hemen bat egin duten neska gazte horiei guztiei so egitea nahikoa da harrobia badela garbi ikusteko, emakumeak ere pilotan aritzen garela ohartzeko”, erran du Ruiz de Larramendik, Labriteko aldagelan, kantxara atera baino lehen. Ados klubeko pilotariek gazte horiek hartu dituzte kontuan talde profesional bat martxan jartzeko urratsa egitea erabaki dutenean, hain zuzen: “Emakume pilotariok ahalegin handia egiten dugu jokatzeko; gauza anitz uzten dugu bazter. Ahalegin horrek merezi du ordain bat. Kantxan mailarik onena exijitzen digute zaleek, eta hori egiteko baliabideak eman nahi dizkiegu pilotan aritu nahi duten emakume guztiei”, erantsi du atzelariak.\nKateko maila guztiak\nPilotaren katean maila guztiak ezagutzeko aukera eskaini nahi die Ados klubak eskuzko pilotariei; nahi duenak izan dezala profesional bilakatzeko aukera. “Izan ditzala entrenatzaileak, prestatzaileak, kontratuak eta kirol aseguru bat”, erran du Ruiz de Larramendik.\nEta ez dezala izan, batez ere, maite duen kirol hori uzteko beharra, “emakume izateagatik”. Ruiz de Larramendik badaki zer den hori; eskuz aritzen diren bertze pilotari anitzek ere badakite. Pilotan jolas modura hasi, zaletu, eta utzi behar izan dute, orain arteko egituran tokirik ez dutelako izan; gizonezkoek bai, izan dute. Profesional bilakatu ahal izan dira; emakumeek, berriz, bi bide izan dituzte aukeran: pilota utzi, edo palan aritu.\nMaite Ruiz de Larramendik palaren alde egin behar izan zuen nerabe zenean, pilotara lotuta segitu ahal izateko. Eneritz Arrietak eta Andrea Aldaregiak, berriz, uztea erabaki zuten, txikitatik aritu eta gero. Arrieta 2017an itzuli zen kantxara, baina frontoitik alde egitea erabaki zuen, berriz ere, iazko martxoan. “Utzi nuen, Maiteren [Ruiz de Larramendi] telefono deia jaso nuen arte. Ados klubaren berri eman, eta bat egin nuen, berehala”, azaldu du Arrietak. “Pilotaren harra barruan baitut oraindik ere”.\nAldaregiak ere pilota utzi zueneko “arantza kendu” nahi izan du gainetik pilotalekura itzultzeko urratsa eginez. Iruñeko Aldatze taldean aritu zen lehenbizi, eta orain Ados klubeko kidea da. “Ilusioz nago; itzuli nintzenetik ez naiz gelditu, eta gustura ari naiz kantxan”.\nGazteagoa da Naroa Elizalde, baina antzeko bidea egin du orain arte. “Txikitan beti eramaten nuen pilota poltsan, edozein momentutan edozeinekin aritzeko. Mutikoak Doneztebera joaten ziren entrenatzera, baina neskarik ez zen, eta ez nuen aukerarik”.\nEmakume Master Cup lehiaketak eman zion 2017an bertze urrats bat egiteko aukera. “Ahizpa ere animatu zen, eta eman genuen izena; lauzpabost urte ziren pilota utzia nuela”. Ados klubean du bere tokia orain, eta “kontent” da, “dena emateko prest”.\nEskuz aritzen diren pilotariak “ikusgarri” bilakatzeko balio izan du Emakume Master Cup txapelketak, Ados klubeko kideek nabarmendu dutenez. Baina ez dute nahikotzat jo. “Gehienez ere, hiru partida egin ditzakezu; bide motzeko lehiaketak baino ez ditugu izan orain arte”, azaldu du Ruiz de Larramendik.\nIkusgarritasun horrek ekarri du, halere, jada bide bat egina duten pilotariak gazteagoentzat erreferente bihurtzea. Adin batekoek ez zuten erreferenterik izan, eta zailtasunak eta oztopoak gainditu behar izan dituzte, atzetik etorri direnentzat frontoia toki atseginago bat bilakatzeko. “Ez ditugu gazteentzat nahi guk izan genituen trabak”, erran dute pilotariek.\nFrontoian, gainera, ez dute “bitxikeria huts” izan nahi. “Gelditzeko etorri gara”, nabarmendu du Ruiz de Larramendik. Garbi du berak ezin izanen duela pilota lanbide bilakatu; Arrietak, Elizaldek eta Aldaregiak ere lantokitik egin dute Labriterako bidea: pilotak ez die bizitzeko soldata ordaintzen. Helburua, halere, horixe dute laurek: “Gu bide bat egiten hasi gara; luzea izanen da, baina asmo garbia da emakume pilotariei aukera ematea kirol hau lanbide izateko”.\nMartxan da Ados, eta lehendabiziko asteotan harrera hagitz ona izan dutela nabarmendu dute klubeko pilotariek. Leitzako Udalak emandako babesa aipatu dute, batetik; han egin zuten aurkezpena, eta han hasiko da gaur Plazaz Plaza binakako txapelketa. Klubak antolatutako lehendabizikoa da, eta hautatu duten izenak ederki azaltzen du zer asmo hartu duten ardatz: “Plazak hartu nahi ditugu; herriz herri ikusgarri bilakatu”, erran du Ruiz de Larramendik. Finaleko partida ere Leitzan eginen dute, abuztuaren 14an.\nBertzetik, Ados klubeko kideek ezagutarazi dute Leitzakoaz gain bertze udal anitzen deia jaso dutela jada, jaialdiak antolatzeko prest. “Mugimendu handikoak izaten ari dira egunok; aurrekontuak bidaltzen ari gara harat eta honat, herriz herri aritzeko gogoz baikara”, erran dute pilotariek.\nArrietak eta Elizaldek jokatuko dute Plazaz Plazako Leitzako lehen partida, gaur, Agirre eta Aldairen kontra. Labriteko duela astebeteko partidan 18-6 galdu zuten Aldaregia eta Ruiz de Larramendiren aurka. Izanen dute errebantxarako aukera. Pilotariena da plaza.\n« Nor bere esparrutik, eta denak elkarrekin\nIritzia: Gutxiagotuak »


Baldintza pisua galtzea - Black Latte\nJakina, besterik gabe, hartu eta Esnatu skinny amets bat da, gutako bakoitzak. Baina errealitatean, behar duzu betetzeko baldintzak pisua galtzea, jabea bihurtu gorputz perfektua.\nDieta eta pisua galtzea batekin hasi behar du, hain zuzen, gizon jakitun da zuen arazo bat dauka. Eta ez errua beste norbaitek, baina berak. Badira duten neska beti esaten dute jan apur bat, nahiz eta benetan da denbora pixka jan, han eta hemen handi bat kaloria zenbatekoa. Eta ez dira dutenek beat bere bularrean eta esan kiroletan, nahiz eta benetan da geldoegi joan pistan, egingo du, bost aldiz sakatu eta dagoeneko nekatuta. Behar duzun argi eta garbi ulertzen zer zure helburuak eta zer egiten duten horiek lortzeko. Bada, ez duzu ezer egin, eta, gehiago edo gutxiago esan nahi du, zeure burua eta aldaketa hasteko.\nZure motiboak eta desioak\nBat oinarrizko baldintzak pisu galera zure nahia pisua galtzen. Norbaitek egin edo egin erabaki duzu, ez da ezer gertatzen. Inoiz ez hobeto aldatzeko ezin gabe gertatuko volitional ahalegina. Behar duzu gainditzeko etapa denean zaila da. Gero, askoz errazagoa izango da, baina hau etorri behar. Dira duzun bezala, ni eta chubby? Orduan ez chase estandarrak osasuna eta bizi eroso zure gorputza. Benetan nahi baduzu, pisua galtzen, prestatu zailtasunak.\nGarrantzitsua da helburu bat ezarri eta bat etorri arrazoia. Nahi baduzu, mesedez, bere senarra, aurkitu tipo bat, sartu soineko 42-garren tamaina, edo, mesedez, bereziki edozein gizon pizgarri handi bat da lan egiteko. Ez eman exculpatory azalpena: "Beno, gaur egun, besterik ez dut hau jan tarta zati, baina gutxiago jan bihar", "saiatu plater guztiak, eta bihar guztiak egingo berrezarri gimnasioa", "lan blockage, dut, beraz, triste duzula indulge tarta hau", eta abar. Hobeto esango zeuk ez duzu aurkituko mutil bat jaten baduzu, askoz ere, eta inork ez du nahi izango duzu bada gantz. Bai, apur bat krudela da, baina ez da ona helburua!\nZuzenketa jateko portaera\nDieta ez da beti lagungarria da, eta ez da funtsezko baldintzak pisua galtzea. Ez da beti orekatua, beraz, ez duzu lortu eskatutako zenbatekoa nutrienteak. Eta pisua galtzen behar duzu, ariketa. Ariketa behar duzu energia. Bada, egiten ari zaren ariketa bidez, indarra edo azken arnasa batetik desnutrizioa, prestazioa ez da bakarrik ekarriko estresa gorputzean. Hori dela eta, hobe da galtzen pisua dieting gabe, alde batera utzi itzazu alde dieta orekatu bat.\nBesterik gabe, saiatu alde batera utzi gehien kaltegarriak produktuak eta ez zeure burua gosez. Baztertzeko laguntzen irina-produktuak, patata eta gozokiak. Azukre arriskutsua da figura. Duzu bat antolatu ahal izango barau egunetan. Erabilgarria da, eseri, egun jogurt, sagarrak, pepinoak, aza edo gazta. Aukeratu produktu bat lantzeko egunean, hau da, gehiago nahi du.\nJakina da izango zaila eta konplexua. Tira bakarrik elkarrekin eta gogoratu: ez duzu asko hartu aldi berean. Denbora hartu ahal izango da aurretik ikusi ahal izango dugu emaitza. Zergatik ez, besterik gabe, zapuztu eta irten saiatzen pisua galtzen. Besterik ez dena planaren arabera eta neurri pisua fanatically egunero aurretik eta ondoren ariketa. Baldintza pisua galtzea, neurri handi batean konektatuta, baizik psikologikoa pertsona aldarte. Azken finean, zuen kontzienteki dator, zer zuen nahi du, kirola eta elikagaien normal agertzen dira bere bizitza automatikoki nahia pisua galtzen.\nLasai joan zure helburua, ez duzu nabarituko nola gorputza hasten da poliki-poliki aldatzeko. Baina noiz izango da larria, ondorioz, ez da ihes ez duzu ezta begiak, besteak beste.


Bizkaiko Foru Aldundiak 3.500 eurorekin saritu ditu TALENTIA SAREAN parte hartu duten hiru proiektu | Bizkaia Talent\nBizkaiko Foru Aldundiak 3.500 eurorekin saritu ditu TALENTIA SAREAN parte hartu duten hiru proiektu\nImanol Pradales Ekonomia Sustatzeko diputatuak sariak banatu dizkie Talentia Sarearen irabazleei; sarea 2013ko abenduan sortu zen bizkaia:talent ekimenaren barruan. Hiru arlo hauetakoak dira saritutako proiektuak: natura, ingurune eta iraunkortasuna, smart cities eta talentuaren mugikortasuna.\nLehenengo saria Ekocard izeneko txartel baterako izan da; haren bidez, birziklatzearen aldeko jarrera eta abantailak saritzen dira puntu metagarriak emanez. Saria 1.500 euro da.\nBeste bi sariak 1.000 eurokoak dira. Lehenengoaren gaia smart cities dira, eta Zorrotzaurreko irlarako sistema adimentsu eta iraunkor bat sortzea proposatzen du. Bigarrenak proposamen batzuk egiten ditu kualifikazio handiko pertsonak gure lurraldean atxikitzeko; horretarako, hiru zutabe hauek ditu oinarri: Bizkaian gizarteratzea, kultura-integrazioa sustatzea eta familia-integrazioa bultzatzea.\nAurkeztutako proiektuak baloratzeko orduan, haien bideragarritasunaz gainera, bereziki hartu dira kontuan parte-hartzaileen konpromisoa, ahalegina eta interesa.\nTalentia Sarearen helburua da Talentia eta Talent Pro programetako parte-hartzaile guztiak inplikatzea Bizkaiko eta Euskadiko gizartearen garapen ekonomikoan, kulturalean eta orokorrean. Beraz, plataforma bat da talentu gazteek beren ideiak jartzeko, etorkizuneko Bizkaia sortzeko aldaketak egiteko.\nLehenengo edizio honetan, hiru topaketa egin dira Talentia Sarearen barruan, eta 68 pertsonak hartu dute parte, lau arlo hauetan: talentuaren mugikortasuna, smart cities, hezkuntza eta balioak, eta natura, ingurune eta iraunkortasuna.


Zergak | Iritzia | Berria\nPedro Sanchezen gobernuak argindarraren prezioa arindu nahi duela dio. Horraino notizia ona dirudi. Kontua da argia ekoizten duten enpresen zergak direla zuzenean bajatuko dituztenak. Horrela, zeharka, kontsumitzaileon faktura txikituko da. Ekuazio logikoa dirudi, baina kapitalaren merkatuan ez du logikak askorik balio. Handiarentzat merkeak diren gauzak, garestiak izaten dira askotan txikiontzat.\nAdituek telebistan esaten dutenaren arabera, ordaintzen dugunaren zati bat baino ez dagokio kontsumitzen dugun argiari. Beste guztia zergak dira. Hainbat aldiz esan digute wattaren salneurriak goia jo duela, baina behin eta berriro garestitzen da faktura: euririk egiten ez duelako, haizerik ez dabilelako... eta batez ere, gure oinarrizko beharrak egunero enkantera ateratzen dituztelako guretzat ulergaitzak diren terminoetan. Han urruneko leku baten, guri eragiten ez diguten hainbat zenbakiren arabera, guri zuzenean eragiten digun zerbaiten prezioa erabakitzen dute. Eta azkenean, oinarrizko zerbitzua izatetik luxua izatera pasatu da argia.\nBitartean, jendeak bi aldiz pentsatu behar du interruptoreari eman edo ez. Baina ez dira jende horrenak jaistea merezi duten zergak. Egin diezaiegun berriz ere mesede enpresa handiei, eta haiek nahi badute, egingo dute zerbait gure alde.


IRINMODO (1307-2018): ´ ROSALIA ALPINA´\n´ ROSALIA ALPINA´\nEz dakit inoiz tokatu zaizuen intsektu hau mendian ikustea. Ez da ugaria, baina gure pagadietan ikusteko aukera dago, batez ere usteltzen edo ustelduta dauden enborretan topatuko duzue. Oso ikusgarria da. Alde batetik, kolore urdinez apainduta dagoelako, eta bestetik, itzelezko antenak ere badauzkalako.\nHala ere, badauka beste bitxitasun bat: ez dagoela bat berdinik. Hau da, bizkarrean dauzkan apaingarri beltzak hain bariatuak dira, ez omen dagoela bat errepikatzen denik. Bitxia, ez?\nArriskuan dagoen intsektua da, eta Europatik babestuta eta diruz lagunduta bere etorkizuna bermatu ahal izateko. Batez ere, lepatutako pagadi asko dauden tokietan aurkituko dugu uda partean. Orduan jartzen omen ditu arrautzak.\n`AZPILLAGA´ PAGADIA, ETA BERTAN DAUDEN USTELDUTAKO ENBORRAK, "ROSALIA ALPINA"REN BIZI LEKU APARTA\nZUHAITZAK (VIII): MALBARRO SAKONA ETA MALDARROPA P...\nARROLA eta 1974ko LEHEN FINALISTA EGUNA "KOROSON"....\nBAZTARRIÑAK (GOIKO ETA BARRENEKOA) BASERRIAK\nKOLEKTOREA: UR ISURKETEN KANALIZAZIOA (ESTOLDERIA)...\n"KULTURA ONDAREA" TESIA\nBA AL ZENEKIEN ? (I): JATETXEAK ANTZUOLAN


Patea eta foie-a: biak onak, baina ez biak berdinak | Revista - Part 2\nErosketa Gida: pateak : Zer leku behar du dietan\nBai foie-grasa eta bai patea ere oso noizbehinka jateko elikagaiak dira, ugari izaten dutelako energia, gantza (elikagaiaren pisuaren %30 ere bai zenbaitetan) eta gatza. Gizentasun arazoak eta hipertentsioa dituztenek, esaterako, ez lituzkete jan behar, edo, gehienez ere, noiz edo noiz jan ditzakete, salbuespen gisa. Emakume haurdunek ere baztertu egin behar lituzkete, elikagai horiek kopuru handietan edukitzen dutelako A bitamina (erretinola), eta osagai horrek kalte egin diezaioke fetuaren osasunari. Espainiako Estatuan oso gutxi jaten dira pateak eta foie-grasak, egunean gramo bat baino gutxiago (urtean 300 gramo). Elikagai horien nutrizio-izaera ez da oso osasungarria, baina aztertuko bagenu zer-nolako eragina duten dietaren orekan eta hori alderatuko bagenu haragi gorriek duten eraginarekin, ohartuko ginateke patearena eta foi-grasarena oso txikia dela. Bi horiengatik kezkatu baino, askoz hobe genuke haragi gorri gutxiago jango bagenu (egunean 27 gramo hartzen ditugu).\nOrain Eguberri garaia da, eta ospakizunetan ohi dugunez, gutiziatxo batzuk onartzen dizkiogu geure buruari. Baina Eguberrietako menua ere orekatu egin behar genuke, eta, horretarako, aukera ona izan liteke aperitibo osasungarri bat jartzea otordua hasterako. Adibidez, fruitu lehor batzuk, fruta lehortua edo barazki-zuku freskagarri bat. Gosea horiekin arinduta, neurritsuagoak izango gara gainerako jakiekin. Gainera, lehen platerean barazkiak edo berdura jartzen badugu (adibidez, entsalada berdea edo osoko pastarekin egina, edo sasoiko berdurak plantxan), hobetu egingo dugu menuaren nutrizio-kalitatea, eta saihestu egingo dugu otorduan kaloria edo proteina gehiegi hartzea. Eguberrietan, bestalde, ohikoa izaten da plater ugariko bazkariak eta afariak egitea. Halakoetan, errazioak zertxobait txikitzea komeni da. Betekada handiak eginda, izan ere, gizendu egin gaitezke epe luzera. Azkenik, otordua bukatu ondoren, gorputzari beste lantxo bat eman behar genioke, eta paseotxo bat ematera irten.\nPatea eta foie-grasa jaki koipetsuak eta leunak dira, eta zapore eta lurrin atseginak dituztenez, oso gustagarriak eta preziatuak izaten dira. Ahogozo bikain horren atzean, dena den, osagai bat dago bereziki: gantza. Biek ere ugari izaten dute, baina foie-grasaren nutrizio-izaera zertxobait okerragoa da, ez baitu gantz gutxiagoko beste osagairik. Edonola ere, pateak eta foie-grasak, eta berdin horien eratorriek ere, ugari ematen dute energia, gantza eta gantz saturatua, eta gatza ere dezente (lehendik ere behar baino gehiago hartzen da Estatuan, eta hipertentsioa eta bihotz-hodietako arazoak eragiten ditu).\nEgia da haragiaren eratorriek bitamina eta mineral asko izaten dituztela, baina horien nutrizio-ezaugarrietan gehiago nabarmentzen dira kaltegarriak izan daitezkeen mantenugaiak, eta ez hainbeste beste mantenugai garrantzitsu batzuk.\nKontuan hartu behar da, dena den, pateak eta horien eratorriek (mousseak edo gelatinak) zenbat eta gibel gutxiago izan, hainbat gantz gutxiago emango digutela.\nPate eta foie-gras errazio baten (20 g) semaforo nutrizionala\nEKG Zenbat % EGK aintzat hartuta Zenbat % EGK aintzat hartuta\n2000 61,0 3,1 89,6 4,5\n90 0,5 0,6 0,6 0,7\n70 5,6 8,0 8,8 12,6\n20 2,1 10,5 2,4 12,0\n6 0,4 6,7 0,4 6,7\nJoan aurreko orrira: « Patea eta foie-a: biak onak, baina ez biak berdinak\nJoan hurrengo orrialdera Nor da nor »


Neska pilotariak plazara atera daitezen - Gipuzkoako Hitza\nNeska pilotariak plazara atera daitezen\n2021, irailak 24 Albisteak, gipuzkoa, Kirola 82\nNeska txikiak eta gaztetxoak pilotara erakartzeko erronkarekin, Emakume Pilotarien Elkartea (EPE) eta Hondarribiko Emeki emakume taldea lanean ari dira. Gipuzkoako beste zenbait udalerritan bezala, egindako lanketari esker, neska hondarribiarrek eskola kiroleko programaren barruan palan aritzeko aukera izango dute 2021-2022ko ikasturtean, lehen aldiz.\nMaria Jesus Berrotaran Emeki elkarteko kideak azaldu duenez, 2018. urtean berreskuratutako proiektua da pilotarena —kirolaz aparteko beste egitasmo batzuk ere baditu elkarteak—. “1994. urtean hasi ginen pilota eskolara eramateko proiektuarekin, baina alardearen gatazka hasi zenean  utzi behar izan genuen, batzuk oso markatuak geratu ginelako, eta udalak ez zigulako ematen diru laguntzarik”, kontatu du.\nOrain dela hiru urte berriz ere egitasmoari ekin ziotenean, palarekin hastea planteatu zuten, “ez bakarrik frontoian jokatzeko, eskoletara eramateko baizik”. Berrotaranek azaldu duenez, lehen ikasturtean epeekin arazoak izan zituzten, eta, ondoren, pandemia medio, dena gelditu behar izan zuten. Alabaina, sinistuta dago proiektuari heltzeko aukera iritsi dela.\nHorri lotuta, biharko antolatu duten Eman Pilotari jaiaren helburu nagusia da eskola kiroleko programan parte hartzeko adina duten nesken artean pilotarekiko grina piztea. Garbiñe Tijero EPEko kideak adierazi du pilotaren mundua “ezagutzeko” antolatu dutela festa, eta, jaia zabaltzeko, hitzaldi bat prestatu dute gaurko. Motorrak berotzen hasteko modua izango da, eta Maider Mendizabal eliteko pilotaria izango da hizlari. Gaia jakina da: erakustea emakumeak eta pilotaren mundua ez direla ezagun berriak. Hala, Mendizabalek Emakume pilotarien historia izenpean gidatuko du solasaldia, kultur etxean, 19:00etan.\nBiharko jaia, berriz, goiz osoan izango da, Jostaldi pilotalekuan. 9:45ean ekingo diote egunari. Hainbat jarduera egingo dituztela iragarri du Tijerok: “Tailer modukoak egingo ditugu. Hau da, frontoia zatituko dugu, eta pilotan jolasteko jokoak egingo ditugu, pilota ez baita bakarrik partidak egitea. Txikitatik pilota gustatzeko ondo pasatu behar da, eta txarrei, onei eta, oro har, mundu guztiari irekita gaude”. EPEko kideak nabarmendu duenez, “pilota ezagutzea” da xedea. Parte hartu ahal izateko, ikasleek aldez aurretik izena eman beharko dute, ikastetxearen bitartez, eta gaur goizean egingo dituzte bilera informatiboak ikastetxeetan bertan.\nTailerren ondotik, eliteko pilotarien txanda iritsiko da. EPEko kideak profesionalen eta elitekoen artean bereizteko eskatu die komunikabideei, “pilotan jokatzeko, irabaziak baino kostu handiagoak izaten dituztelako”. Pilotaren munduan ere gizonen eta emakumeen arteko arrakala nabaria dela adierazi du, mundu mailako txapelketetan aritu arren “gastua” izaten baita haientzat pilotan aritzea. Alde horretatik, Tijerok uste du emakumeak ez direla errekonozituak, eta neska gazteek duten “erreferente faltarekin” lotu du hori zuzenean.


IZKI Parke Naturala eta jolaserako parkea – Ayuntamiento de Arraia-Maeztu · Arraia-Maeztuko Udala\nAgenda / Ekitaldiak\nGarraioa / Komunikazioa\nHaurreskola / Ikastetxea\nKzgunea / Liburutegia\nLudoteka / Zentro soziokulturala\nTelefonoak / Lotura interesgarriak\nIZKI Behatoki astronomikoa\nLanbideren arreta-puntu pertsonalizatua\nVasco-Navarroren bide berdea\nBertako ondare berrezkurapena\nIzki Arabako Mendialdea BTT Zentroa\nZumalde Herriko Parkea\nGure herriak eta beren ondarea\nAtxosteko (Birgara) Aztarnategi Prehistorikoa\nIZKI Parke Naturala eta jolaserako parkea\nIZKI Parke Naturala\nIzki, Arabako hego-ekialdean, 1998an izendatu zuten Parke Natural. Bere 9.143 hektareetan paisaia desberdin ugari biltzen ditu eta Euskal Autonomia Erkidegoko parkeetan hirugarrena da, handitasunean.\nFuntsean, Izki basoa eta harkaitza da. Nagusiki ameztia dago, baina pagadiak, artadiak, haltzadiak, ezkameztiak, baso mistoak, urkidiak, lertxundiak, hariztiak… ere badira.\nIbai txikiek -Izki, Molino, Berrón-, zeharkatzen dute bailara. Zenbait puntutan ura azaleratu eta putzuak, tranpalak eta zohikaztegi gaiak eratzen dituzte. Hezegune hauetan, anfibio eta hegaztien fauna interesgarriaz gain -txilinporta txiki, murgil handi…-, flora baliotsua ere garatzen da, hala nola, nenufar zuria, eta landare haragijale sorta aberatsa.\nZeruan, basoaren gainean planeatuz, arrano beltzaren, zapelatzaren, sai zuriaren eta sai arrearen figura lirainak nabarmentzen dira, Izkiko gailurretako kareharrizko harkaitz ebaki dotoreetan atseden hartu eta kumeak egiten dituztenak.\nGoiko aldeetako larredi zabalak, non behi, behor eta ardiak bazkatzen diren, pertsonak bizi direla adierazten dute. Kultur ondare oparoak bailara eta mendi hauen historiaren berri ematen du: leize-zulo artifizialak, baselizak, herri gotortuak, tumuluak, karegileak, gazteluak, hondakin arkeologikoak… eta azkenik, Korres Erdi Aroko herria, parke barruan biztanlerik duen herri gune bakarra.\nGastronomia, eskulangintza, tradiziozko jaiak, erromeriak, eta Izkitik gertu dauden herrietan han-hemenka dauden landetxe abegitsu eta erosoek Parke Naturala are interesgarriago bihurtzen dute.\nMendi-ibiliak, bizikleta eta zaldi gaineko ibilbideak dira, besteak beste, Parkean zein ingurunean eskaintzen diren jarduerak. Urturin dagoen golf zelaiari esker kirol hori natura betean egin daiteke. Parkearen inguruetan ere hainbat astialdi gune daude, berezko edertasuneko eremuetan.\nEtorkizunean Interpretazio eta Informazio Zentroa Korres herrian jarriko dute.\nArgazkiak eta Testuak: Arabako Foru Aldundia.\nIzkiko jolaserako parkea\nBegiratokitik, Harkaitzaren Ama Birjinaren baselizaren alboan, Izkiko jolaserako parkeko ikuspegi zoragarriak gozatu daitezke eta oso eremu zabalak dauzka txiki eta nagusiek ondo pasatzeko, eta haur parke handi bat, mahaiak, burruntziak, askaldegiak eta komunak dauzka.\nAurki itzazu ingurunearen jarduera guztiak\nIkusi gure herriak\nDeskargatu mapa toponimikoa\n.pdf dokumentua (5 Mb)\n.pdf dokumentua (4 Mb)\nGeltoki kalea 13\nMaeztu (Araba/Álava) · 01120\nTel: 945 41 00 33\nFax: 945 41 02 00\n© Copyright - Arraia Maeztuko Udala · Ayuntamiento de Arraia-Maeztu · Aviso legal · Política de Protección de Datos Personales · Política de cookies\nEsta web usa cookies para mejorar su experiencia de usuario. Si sigue navegando o hace click en este botón, mostrará su acuerdo con ello. Puede cambiar la configuración u obtener más información aquí:


Martinez, Buenos Aires, Argentinako 50 eskoltarik onenak\nEderrena eta erakargarriena eskoltak Martínez Buenos Aires Hemen bakarrik ezagutuko duzu, ArgentinaXP-n. Zalantzarik gabe, Argentinako VIP eskoltako direktorio entzutetsuena da. Irudi zoragarria duten gure Martinez neskek plazerrik onena emango dizute. Putak Martinez, beti benetako emakumeak merezi duzun tratua eskaintzeko prest. Gozatu sexu onena gure Martinez eskoltarekin.\nBuenos Aires Handiaren iparraldean, San Isidro auzoko herri bitxia dago. Hiriburu federalarekiko hurbiltasunagatik, tradizionalki atseden hartzeko eta ondo pasatzeko ihesaldia da.\nEta nork ez luke ondo pasatuko a konpainian eskoltako neska Martínez hemen ikusten dituzunak bezala. Klase handiko emakumeak, inork baino hobeto dakitenak tratu onena nola eskaini.\nGainera, zer aukera hobea ArgentinaXP.com bidez egitea baino, eskoltako independente ederrenekin zuzenean konektatzen zaituen direktorioa.\nHerrialdeko merkataritza gune garrantzitsuenetako baten egoitza izanik, lotura handia du. Martínez geltokiaren bidez, inguruko mitikoenetako bat, oso erraza da bertara iristea. Baita Costa de la Treneko J. Anchorena geltokian ere. Nahiz eta modu berean autobus anitz erabili edo Panamerikako autobidetik iritsi.\nInguruan bizi bazara eta eskatu nahi baduzu neska etxean Martínez oso erraza da ere. Nahi duzun Martinez eskoltako neska bakoitzaren profilera sartu besterik ez duzu eta haien harremanetarako informazioa ikusi ahal izateko.\nIpar gunea, sexuaz gainezka egingo zaituzten emakume paregabeak.\nZutabea, sentsualitate paregabeko lagunak.\nCABA, behin eta berriro gozatzeko eskoltarik zoragarrienak.\nBelgrano, Eskolta ederrengatik gehien nabarmentzen den auzoetako bat da.\nZaldi txikia, sexu onenaren gustua auzorik aktiboenetako batean.\nPalermo, sentsualitate eta estilo handiko andreak.\nErrekoleta, emakumerik preziatuenak jaun gehienentzat.\nMasajistak, gozatzea ez da inoiz hain erraza eta segurua izan.\nMikrozentroa, estilo askotako emakume askotarikoak zure gogokoenak aurkitzeko.\nMadero Portua, ez gustatu plazerrean, sexu eskoltako zerbitzu onena.\nSexua Martinez Buenos Aires\nAprobetxa itzazu gaur ondo lan egiten duten ArgentinaXP.com zerbitzarien bidez soilik izan ditzakezun abantailak eta abantailak. Irudietan ikusten dituzun neska guztiak minutu gutxitan ezagutu ahal izango dituzun berdinak direla ziurtatzen duen eskoltako independenteen direktorioa.\nguztiak Martinez eskoltak Pozik egongo dira nahi zenuen enpresa izateagatik. Masaje, edo jolas edo fantasia moduko baten bila bazabiltza, litekeena da behar duzuna izatea.


Maddi jaio da, Olatz Lasagabaster eta Patxi Uranga herriko presoen bigarren alaba – Usurbil Eginez\nMaddi jaio da, Olatz Lasagabaster eta Patxi Uranga herriko presoen bigarren alaba\nUsurbilen Nahi Ditugu bilguneak jakinarazi du Olatz Lasagabaster eta Patxi Uranga herriko presoen bigarren alaba jaio dela. Uztailaren 18ko goizaldean jaio zen Maddi. Olatz Aranjuezeko espetxetik ospitalera eraman zuten eta erditzea ondo joan zela adierazi du bilguneak. Berri hau Olatzekin preso dagoen kide baten bitartez jakin zuen familiak. Patxi Urangari ordea, ez zioten onartu erditzean egotea, beste behin ere aitatasun eskubideari muzin eginda. Arratsaldean Mari Karmenek (Olatzen ama) eta Xua bere alabak bisita egitea lortu zuten. Maddiren etorreragatik Usurbilen Nahi Ditugu bilguneak bikotea zoriondu du.\n“Maddi, Olatz Lasagabaster eta Patxi Urangaren bigarren alaba jaio da. Uztailaren 18an jaio zen. Goizaldera atera zuten Olatz Aranjuezeko espetxetik ospitalerantz eta erditzea ondo eta azkar igaro zen. Berarekin preso dagoen kide baten bitartez jakin zuen familiak erietxera eraman zutela eta berehala jarri ziren abian. Arratsaldean Olatzen amak eta Xua bere alabak bisita egitea lortu zuten. Alta, hurrengo eguneko goizean oztopoak jarri zizkieten baina, azkenean, arratsaldez utzi zieten Maddi eta Olatzekin egoten.\nEskaera egina zuen arren, espetxe berean dagoen Patxi Urangari ez zioten onartu erditzean egotea, beste behin ere aitatasun eskubideari muzin eginda.\nUsurbilen Nahi Ditugutik biak ala biak zoriondu nahi ditugu Maddiren etorreragatik baina, lehen Xuarekin egin bezala, gogorarazi nahi dugu familiak ez duela zertan banatuta egon behar. Izan ere, lege arrunta aplikatuz, Olatz eta Patxik baldintzapeko askatasunean jartzeko aukera izan, badelako”.\nBizikleta martxa etapaka\nUztailak 23tik 25 era (ostegunetik larunbatera) Sareren “#IzanBidea” dinamikaren baitan, euskal presoen auzia konpontzeko bizikleta martxa etapaka antolatu da. Sarek antolatzen duen hirugarrego edizioa da eta aurtengoa berezia izango dela iragarri da, Covid-19a dela eta ezarritako egoerak dakartzan oztopoak eta hartu beharreko segurtasun neurriak direla eta. 2020ko bizikleta itzulia hiru egunetan egingo diren etapa ezberdinek osatuko dute:\nUztailaren 23an (osteguna), Lekunberritik Hernanira martxa egingo da, Nafarroa eta Gipuzkoa batuz.\nUztailaren 24ean (ostirala), Urduñatik Durangora martxa egingo da, Araba eta Bizkaia lotuz.\nUztailaren 25ean (larunbata), lau etapa izango dira, Euskal Herrian dauden lau espetxeetatik hiriburuetara (Zaballa-Gasteiz, Basauri-Bilbo, Iruñeko espetxea-Iruñea, Martutene-Donostia).\nAurten, ez dira hiru egunez jarraian ibiliko. Goizeko etapak izango dira, Covid-19aren egoerak ezarritako segurtasun eta osasun neurriak bete ahal izateko. Etapa bakoitzeko 10€ko laguntza eskatuko da, antolakuntza gastuei aurre egiteko (zaintza medikua, seguruak…).\nEkimenean parte hartzeko izena eman behar da aurrez: sare.eus/izan-bidea/bizikleta-itzulia/\nUsurbilen Nahi Ditugu bilguneak, hilabetero egiten duen azken ostiraleko elkarretaratzea egingo du, uztailaren 31n, 20:00etan Mikel Laboa plazan. Olatz eta Patxiren bigarren alabari, Maddiri ongietorria eman eta hiruren etxeratzea eskatuko da.\nAbuztuaren 2an Orioko hondartzara\nAbuztuaren 2an (igandea) urtero egiten den hondartzetako ekimenean parte hartzeko deia luzatu da: “Oriokora joateko deialdia zabaldu nahi dugu. Hitzordua, 12.00tan, autopistako zubi azpian”.\nPosted on 2020/07/20 by usurbileginezPosted in Orokorra\nAurrekoa Aurreko sarrera: Uztailaren 5ean Aginagako Aristitxo pilotalekuan pilota jaialdi berezia\nHurrengoa Hurrengo sarrera: Uztailaren 25 eta 26an erraustegiaren aurkako hainbat ekintza Orion


Baja ugari Madrilerako deialdian | Athletic Club\nHasieraAlbisteakBaja ugari Madrilerako deialdian\nGripearen birusa bere gailurrik gorenean dago, eta Athletic Clubeko emakumezkoen lehen taldearen aldagela bisitatu du aste honetan. Moraza eta Erika Vazquez jokalariak ezin izan dira normaltasunez entrenatu, eta gaur, larunbata, Madrilera abiatu aurreko azken saioan, ez dira Andrea de la Nava atezaina, Leia Zarate eta Ainhoa Alvarez aritu. Vanesa Gimbertek ere baja hartuko du gripegatik eta ez da Villacampak estutasunez osatu duen zerrendan ez sartuko. Athleticek Madrid CFF taldearen aurka jokattuko du bihar (12:00etan) San Sebastian de los Reyesen, Lehen Iberdrolako hamazazpigarren jardunaldian.\nGripeak eragindako lau hutsegitei Yulema Corresena gehitu behar zaie, lesioagatik. Aurrelari gasteiztarra ostegunean erretiratu zen entrenamendutik, eta haustura txiki bat du eskuin hankako soleoan. Bere egoera eboluzioaren zain dago. Yulema Marta Unzuerekin (belauneko bihurritua) eta Jone Ibañezekin (osatze prozesuarekin jarraitzen du, azaroan egin zioten ebakuntzaren ostean) batu da erizaindegian.\nGainera, Damaris Egurrolak ere ezin izango du Matapiñoneran jokatu, iragan jardunaldian bosgarren txartel horia ikusi baitzuen Levanteren aurka, eta partida bateko zigorra du. Hori guztia dela eta, Angel Villacampak filialeko bi jokalari deitu behar izan ditu Madrilerako: Amaiur Sarriegi eta Irene Oguiza. Lehenengoak Betisen aurka egin zuen debuta lehen taldearekin Lezaman, eta Durangoko erdilariak, lehen aldiz deialdian, bere lehen minutuak izan ditzake elitean asteburu honetan.\nHala, Villacampak 17 jokalarirekin osatu du zerrenda: Andrea Sierra, Ainhoa Tirapu, Andere Leguina, Ainhoa Moraza, Garazi Murua, Nekane Diez, Maria Diaz, Maite Oroz, Oihane Hernandez, Eunate Arraiza, Ane Azkona, Marta Perea, Lucia Garcia, Erika Vazquez, Oihane Valdezate, Amaiur Sarriegi eta Irene Oguiza.


AHOTS BEROKETA | Ahotsa\nAHOTS PRESTAKETA 1\nAHOTS PRESTAKETA 2\nHAURRENTZAKO AHOTS BEROKETA JOKUA\nOso gomendagarria da haurrek beren gorputza eta ahotsa abesteko prestatzea. Atal honetan ahotsa berotzeko teknikak azalduko ditugu.\nLehenik eta behin, arnasketa prestatu behar da, aproposa izan dadila. Horretarako pare bat ariketa proposatzen ditugu. Arnasketak abesteko zenbait pausu ditu, lehenengoa airea hartzea, bigarrena mantentzea eta azkena airea botatzea, eta bestalde diafragma martxan jartzea beharrezkoa da.\n1. Airea hartzearen, mantentzearen eta botatzearen ariketa. Haurrei azalduko zaie sudurretik hartu behar dutela airea lasai. Gero barruan mantendu beharko dute irakasleak bi segundu kontatu arte eta ahoa pixka bat irekiz, eta oso poliki, botako dute. Ariketa honek ahots aparatua erlaxatzen laguntzen die. Pixkanaka airea mantendu behar duten denbora handituz joango da, 5 segundura gutxienez iritsi arte. Batzutan ere, ahalik eta denbora gehien mantendu behar dutela esan dezakegu, horrek emozioa eta ahalegin gaitasuna sustatzen baitu.\nArnasketa modu desberdinetan egin daiteke. Zutik egiten baldin badugu, kontutan izan beharko da hankak pixka bat separatuta izatea eta besoak luzatuta alboetan ekilibrioa lortzeko eta airea pasatzen uzteko. Eserita egingo balitz haurrak bizkarra zuzen eta besoak alboetan izan ditzatela oso garrantzitsua da. Oinez ere egin daiteke, poliki poliki gelan zehar paseatzen doazela. Kasu honetan helduagoak izatea komenigarria da.\nAriketa hau egiteko zenbait errekurtso erabil ditzazkegu haurrek errazago egin dezaten. Esaterako, dena hain hotz egin beharrean, egoerak imaginatu ditzazkegu ikasleek kontzeptuak errazago erlazionatu ditzaten. Esaterako, ipuin bidez imaginatu dezakete lore batzuen aurrean daudela eta usaindu egin nahi dituztela (arnasa sudurretik hartu) airea gorde nahi dutela putz egiteko (airea mantendu) eta gero putz eginez pétalo guztiak kendu nahi dizkietela loreei (putz egin).\n- Putz egiteko presioarekin ere jolastu daiteke, pétalo bakar bat kendu nahi dugu, edo osorik….Irakasle bakoitzak nahi adina jolastu dezake.\n2. Bigarren ariketa, diafragma aktibatzeari dagokiona da. Haurrek gerrian jarriko dituzte eskuak, bertan zer gertatzen den ikusteko. Ikasleek arnas hartuko dute eta gero botatzeko garaian zenbait kontsonante erabiliko dituzte diafragmarekin kolpetxoak emanez. Hasiera batean zaila dirudien arren haurrak azkar ohitzen dira dinamikara. Gehien aholkatzen ditugun kontsonanteak “f”-a “x” eta “z” dira, haurrek putz egitearekin, norbait isiltzeko egiten den onomatopeiaerkin eta eulien soinuarekin erlazionatu ditzaketelako.\nOndoren ahoa eta bere inguruak prestatzea izango da garrantzitsuena, masailak, ezpainak eta masailhezurra erlajatuz. Ariketa honetarako hainbat prozedura daude, orokorrean nahiko sinpleak.\n1. Masailhezurra eta masailak lasaitzeko behatzen puntekin masajea eman aurpegian eta aipatutako zatietan.\n2. Aurpegi desberdinak jarri irakaslearen laguntzaz. Begiak oso ondo ireki adibidez, edo ahoa asko zabaldu, mingaina atera, muxu bat emateko ezpainak luzatu…eta okurritzen zaigun edozer egin dezakegu, helburua aurpegiko giharrak lasaitzea eta aktibatzea baita.\n3. Aho barnea ezagutzeko goxokiaren jolasa egin dezakegu. Ume guztiek imajinatu beharko dute goxoki bat jaten ari direla eta mingainarekin jolasean ari direla, horrela ahoko paretekin jolas egingo dute.\nAzkenik, ahotsa berotzeko beste hainbat ariketa egin ditzazkegu.\n1. Esku artean euli bat daukatela imajinatuko dute haurrek. Eskua gora behera eta zirkuluetan mugituko dute eta hauen ahotsak mugimendu horiek jarraitumo ditu, grabeak eta agudoak berotuz. (zzzzzz zarata aterako dute, eulien antzera). Haien doinua ez badator bat eskuak egin duenarekin ez gara gehiegi arduratuko, helburua ez baita agudoak eta grabeak bereiztea.\n2. Haurrei animalien doinuak imitatzera gonbidatuko ditugu. Honi esker agudoak eta grabeak erabiliko dituzte animaliaren arabera. Adibidez oilarra kikiriki, edo behia muuuuuuu edo katua… honek denak haien ahotsa berotzen lagunduko dute. a. Zuzenean hain hotza ez izateko irakasleak hainbat esaldu prestatu ditzake abestuz eta esaldiaren bukaeran ikasleek animaliaren doinua imitatu dezakete, adibideetan bezala. Irakasleak lehen zatia kantatu dezake eta ikasleek soilik onomatopeiaren zatia, edo denek dena.\n3. Pastel goxo goxo bat dutela aurrean esango zaie umeei eta zein goxoa dagoen adierazteko mmmmmm esan behar dutela. “mmmmm” horrek hasieran pixka bat gustatzen zaigula adieraziko du, baina gero eta gehiago gustatuko zaigu beraz “mmmmm” hori gero eta handiagoa eta agudoagoa izango da.\n4. “m”-a berriro eredutzat hartuta eta eskala bat gora eginez bokal desberdinak erabiliko ditugu mu, mo, mi, me, ma egiteko. “m”-a denbora batez mantenduko dugu bokalera pasa baino lehen.\nHaurren ahotsak berotzeko, eta arnasketa lantzeko hainbat joku eta modu daude. Ohiko abesti sinpleak erabil daitezke edo arnasketa eta ahots beroketa batera lantzen dituzten ariketak ere. Ondorengo adibidean bezala.\nESKOLA HAURRENTZAT KONTZERTUAK\n(OSE) tik hartua


Mendikute esaten zaio izen bereko mendiaren goialdean dagoen eraikin bati, 815 metro i.m.g., Ernio mendizerrako hego-mendebaldean, Albiztur herriaren gainean. Erdi Aroko izena ziurtasun osoz jakiterik ez dagoenez, mendiarena ematen zaio. Ximenez de Rada Gaztelako erregearen kronikariak 1199-1200. urteetan Alfontso VIII.ak eskuratutako gotorlekuen artean aipatutako Arzorociam gaztelua egozten diote Mendikutekoari eta aukera horren alde haitzaren behealdeko Aitzurtzi erreka aurkezten da. Eztabaida ez dago inolaz ere itxita.\nXX. mendean zehar eginiko hainbat indusketek, adituek eta altxor-bilatzaileek eginak, eta 1936ko gerraren erabilerak, zaildu dituzte 1992-97 azterketen emaitzak. Aurkitutakoen artean nabarmentzekoa da txanpon multzo txiki bat, Erdi Aroko gotorlekuaren erabileraren iraupenari buruzko erreferentzia baita, XII. mendetik XIV. mendera. Gotorlekua XIV. mendearen bigarren laurdenean baztertu zela dirudi eta XIII. mendearen bukaeran edo XIV. horren hasieran, goiko barrutian berregituraketa sakon bat egin zutela ondorioztatu dute. Behar bada, leinuen arteko borrokak zirela eta, gaztelua berrerabili zuten.\nTxanponez gain, Mendikuten 2.000 aztarna baino gehiago erroldatu dituzte. Militar arrastoak (lantzak, geziak, sastakaiak, balezten gakoak\n), eraikuntzakoak (mota batzuetako iltzeak\n), janzkerakoak (gerriko-belarriak, grapak, apaindurak\n), tresnak (zeramikoak, hezurrezkoak\n), aisialdikoak (fitxak, dadoak\n) eta jakien hondakinak (hezurrak) jaso egin dituzte. Metal nobleko apaingarrien artean bereziki aipatu behar dira aurkitutako 8 milimetroko iltze buruxapal edo botoiak, armarri batekin bozelduak. Ziurrenik janzkera militarrei dagozkie, eta grabatutako ilgora etzanak garai batean zein leinuen esku zegoen gaztelua argitzeko bidea izan daiteke.\nEgun, bi barruti agertzen zaizkigu, goikoa eta behekoa. Goikoa edo nagusia tontorraren goialde osoan zehar hedatzen zen eta oinplanoa heptagono irregularra da. Gehieneko luzera, inguruko harresia barne, 23 metrokoa da gutxi gora-behera eta gehieneko zabalera 16 metrokoa. Inguru osoan harresiak iraun du eta kanpotik begiraturik 3 metroko garaiera hartzen dute aztarnek oraindik zenbait puntutan. Hormatal baten aztarnetan 2 metroko lodiera neurtu da. Bi sarrera omen zituen esparru horrek, ekialdeko eta mendebaldeko muturretan. Azpimarratzekoak dira patina angeluzuzenaren aztarnak, lur azpikoa ia oso-osorik baitago. Barrutiko bazter batean, sukalde arrastoak aurkitu dituzte eta haitz landua ikusita, barruti horren erdian oinplano biribileko dorre nagusia egon zitekeen.\nBeheko esparrua, oinplano angeluzuzenekoa, xumeagoa da aztarnen ikuspuntutik. Harresi batek marrazten du esparrua alde batean eta gainontzeko guztia gaztelu bera eta haitza dira. Dirudienez, beheko esparru hori laguntzailea zen bere garaian, agian zalditegiari eskainita nahiz eta gazteluaren eremuan egon.\nBaina gazteluaren bi barruti oso indusi ondoren ez dago jakiterik gazteluaren egitura nagusia. Horretaz gain, mendiaren iparraldeko maldan hiru hesi, ezponda edo murru daude eta horietako bi zaharrak izan daitezke. Malda horretan gazteluak babestutako herrixka edo gazteluak sortutako etxe talde bat zegoen edo ez argitzeke dago. Inguruetan ere argitu behar dira zilarrezko meategiei buruzko kondairak eta aipamenak eta Intxaurbe izeneko galtzadaren jatorria. Mendikute izena bera ere interesgarria da, latinetik baitator Koldo Mitxelenaren iritziz: Mons acutum, mendi zorrotza. Albiztur izenean ere -tur bukaera, turretik omen dator, dorrea, beraz Albiz dorrea.\nGuzti horrek zalantza ugari sortzen ditu gazteluaren egitekoari buruz, orain arte artzaintzari bakarrik lotu baitzuten. Ernio mendizerrako larreaz gain, gertu zihoan abelbide bat Aralar, Zarautz eta Donostiako inguruko itsasertzeko belardien artekoa.


Leitzan ospatuko da Udalerri Euskaldunen Eguna, maiatzaren 28an\nActualizado 2016/5/18 13:57:55 +00:00 CET\nUdalerri Euskaldunen Eguna Leitzan ospatuko da aurten, maiatzaren 28an, eta bere aurkezpena eta bertara joateko deia egin dute asteazken honetan hainbat ordezkarik eta eragilek Donostian, hedabideen aurrean egindako agerraldian.\nMiren Segurola UEMAko koordinatzaileak, Eneka Maiz Etxarri-Aranazko alkate eta UEMAko zuzendaritza batzordekideak, Mikel Zabaleta Leitzako alkateak, Sonia Ezkerra Udalerri Euskaldunen Eguneko abestiaren eta bideokliparen egileak eta Onintza Bengoetxea Leitzako Aurrera Dantza Taldeko kideak hartu dute parte agerraldian.\nEtxarri-Aranazko alkate Eneka Maizek gogorarazi du Udalerri Euskaldunen Egunarekin batera sortu zela UEMA ere. Aizarnazabalen Udalerri Euskaldunen Eguna ospatu zuten lehen aldiz 1991ko maiatzaren 5ean, eta egun hartan egin zuten lehen batzarra UEMA sortu zuten udal ordezkariek. "Aurten, beraz, UEMAk ez ezik Udalerri Euskaldunen Egunak ere 25 urte betetzen ditu", nabarmendu du.\nUEMAk ekitaldi instituzionala egin zuen Aizarnazabalen maiatzaren 5ean, urteurrena gogoratzeko, eta maiatzaren 28an, berriz, Leitzan, "ekitaldi herrikoia egin nahi dugu, festa eta aldarrikapena uztartuz". "Festa, udalerri euskaldunek herri honi egin dioten ekarpena gogoratzeko, eta 25 urtean egindako lana eta bidea aitortzeko -azaldu du-. Aldarrikapena, euskaraz bizi nahi dugula gogoratzeko eta udalerri euskaldunok babes berezia eta hizkuntza politika aurrerakoia merezi dugula esateko".\nBestalde, Mikel Zabaleta Leitzako alkateak Udalerri Euskaldunen Egunaren antolaketan Leitzako herria "oso pozik eta inplikatuta" dagoela nabarmendu du. "Duela 22 urte Leitzan ospatu zen UEMA eguna, eta orain, UEMAk mende laurdena bete izana ere Leitzan ospatuko dugu, udalerri euskaldunetako herritarrekin, eta horrek ilusio handia egiten dio bai Leitzako Udalari eta baita herriari ere", esan du.\nMaiatzaren 28rako dena prest izateko herriko eragileen ordezkaritza zabala lanean musutruk aritu dela jakinarazi eta horien ekarpena eskertu du Zabaletak. Horrela, besteak beste, Arano, Areso, Goizueta eta Leitzako Euskara Zerbitzua, Denok Bat Guraso Elkartea, Aurrerako dantzariak, Aurrera elkartea, Kultur Taldea, Atekabeltz gaztetxea, Karrape irratia, Kiliklon ekoizpenak edota Leitzako Bertso Eskola aipatu ditu, hainbat herritarrekin batera.\nHorien guztien izenean, Leitzako Aurrera Dantza Taldeko Onintza Bengoetxeak hartu du hitza, eta denen artean egindako lana nabarmendu eta osatu duten egitaraua aurkeztu du. Horrela, ekitaldien artean, txistulariak, arnasguneen tailerra, herrien arteko kirolak, flashmob bat, bazkari herrikoa, kantaldi bat, haurrentzako ikuskizun bat, elektrotxaranga eta kontzertua izango dira.\nHaurrentzako ikuskizunak eta ekitaldiak antolatzen dituen Kiliklon ekoizpenak etxeko Sonia Ezkerrak, berriz, Udalerri Euskaldunen Egunerako prestatu duten abestia eta bideoklipa aurkeztu ditu. "Euskara hauspotzen" deitzen da kanta.\nAgerraldia amaitzeko, zenbait ohar ere eman dituzte antolatzaileek, Udalerri Euskaldunen Egunari buruzko informazio osagarriarekin batera. Horrela, UEMAk batzar nagusia egingo du maiatzaren 28an bertan, Leitzan, eta udal ordezkariek hainbat aztergai izango dituzte, besteak beste, Dima, Ziortza-Bolibar eta Legorretak elkartera sartzeko egindako eskaerak onartzea. Hiru udal horiek gehituta, 76 udalerri izango dira UEMAko kide.\nAzkenik, jakinarazi dute bazkari herrikoirako txartelak aldez aurretik eskatu behar direla, maiatzaren 25a baino lehen, 943 816 699 telefonora deituta edo 662 307 903 whatsapp zenbakira idatzita. Leitzako Astitz, Maimur, Torrea eta Peritza tabernetan ere eskuratu ahal izango dira. Egunean bertan ez da txartelik salduko.


Existitzen ote da idatzi nahi dudan artikuluaAldatu\nArtikulua ataletan antolatzenAldatu\nBigarren mailako azpiatalburuaAldatu\nKlik bakar bat mundu bat irekitzekoAldatu\nHala ere, Wikipediako artikuluen ezaugarri nagusienetako bat 'wikitua' izatea da eta, wikitua izateko, askotariko orriak elkarri lotuta egon behar dira, loturen (esteken) bitartez. Ikus menu barrako\nikonoa. Haren bidez, hitz edo esaldi bat hauta dezakezu eta, botoi horretan klikatuta, hautatutako testu osoa esteka bihurtuko duzu. Barne loturen bilatzaileak Wikipediako testuaren antzeko proposamenak egingo dizkizu:\nOtoi, gehitu erreferentziak edukia egiaztagarria izateko!Aldatu\nEsaldi edo paragrafoan erreferentzia bat gehitu nahi izango duzu eta, horretarako, Ikusizko Editoreak modu erraztu bat ematen dizu. Mesedez joan "Aipatu" menura\n: klikatu hor, eta hainbat aukera ikusiko dituzu leiho batean. Hori erreferentzietarako morroi bat da. Gehitu nahi duzun erreferentzia (iturria) fisikoa bada, paperezko liburu bat adibidez, klikatu "Eskuz" eta "Liburua" aukeran (beste aukera batzuk ere badituzu). Formulario bat irekiko da, eremu bakoitzean eskatzen diren datuak zeuk sartzeko; bukatutakoan, klikatu Txertatu botoi urdina. Dena den, liburuaren edo euskarri fisiko horren ISBN edo DOI ezagutzen baduzu (ikus hurrengo paragrafoan), sartu hura "Erreferentzia gehitu" eta, gero, "Automatikoa" bilaketa laukian.\nProba orrian ondu duzun artikulua argitaratuAldatu\nZure testua eta haren diseinua txukun ikusten dituzu orain, baditu hainbat esteka, segur aski erreferentziak, argazkiak, etab. Artikulua argitaratu nahi duzu (=gorde eta denontzat ikusgai jarri). Joan goiko eskuin ertzera eta klikatu\nbotoi angeluzuzen urdinean. Leiho bat irekiko zaizu: klikatu berriz botoi urdina (8. irudia). Orain gorde egin dira zure aldaketak, proba orrian.\nArtikulua Wikipediara saretuAldatu\nArtikulua sailkatu eta beste batzuekin konektatu behar dugu, "linbo" batean geratu ez dadin. Horretarako, Ikusizko Editoreko goiko menu barran, joan\n"Orriaren aukerak" ikonora. Ireki goitibeherako menua eta klikatu "Kategoriak" aukera\n; irekiko den alboko leihoan kategoriak txertatzeko eremuak ikusiko dituzu: zerbait idatzi ahala, aplikazioak berak proposamenak egingo dizkizu.\nHizkuntza arteko estekak gehituAldatu\nOrriaren azken aldaketa: 21 apirila 2021, 11:27.